Маълумотнома: Кўп учрайдиган саволлар | LABOR-MIGRATION\nМаълумотлар ва кўрсаткичлар - Кўп учрайдиган саволлар\nМеҳнат миграциясида кўп учрайдиган саволларга жавоблар\nЖанубий Корея (5)\nКореяга Ўзбекистон фуқароларининг кириши қачон бошланади?\n- Жорий йилнинг июль ойи ўрталарида Ўзбекистонда коронавирусга чалинганларнинг сони кескин ошиб бошлагач, Корея томонидан Ўзбекистонлик фуқароларнинг самолёт бортига чиқарилиши вақтинча тўхтатилди. Ўзбекистондаги пандемия ҳолати Кореяликлар томонидан мунтазам кузатиб борилмоқда ва ушбу ҳолат ижобий томонга ўзгаргач, янгилик бўлиши кутилмоқда.\nКореядан Ўзбекистонга таътил олиб келган эдим. Кореяга киришга рухсат берилгач, қанақа жараённи амалга ошириб қайтиб бора оламан?\n- Пандемия даврида Корея Республикасига кириб боришга рухсат олиш учун розилик битимини тўлдиришдан олдин иш берувчи билан карантинда сақлаш жойини аниқлаштиришингиз (иш берувчи хабарсиз қолмаслиги керак ва ID-картангиздаги охирги кўрсатилган манзил атрофидаги ҳудуддан бўлиши шарт) ҳамда тўғри маълумотларни Агентликнинг таътилга келган фуқароларга қулайлик яратиш мақсадида вақтинча очилган “@tatil2020” телеграм иловаси каналига электрон тарзда юборишингиз сўралади (корейс тилида). - Бундан ташқари, фуқаролардан пандемия шароитида мунтазам иш берувчингиз билан алоқада бўлиб туришингиз тавсия қилинади ҳамда шахсий кабинетдаги (www.eps.go.kr) маълумотингизни текшириб боришингиз тавсия қилинади. Шахсий кабинетингиздаги маълумотингизда ўзгариш кўрсангиз, яъни иш берувчи томонидан меҳнат шартномангиз бекор қилинган тақдирда, Сиздан (таътилдагилар учун) зудлик билан Агентликка ушбу тўғрисида хабар беришингиз сўралади. - Меҳнат шартномаси бекор қилинган фуқаролар (“отказ” ташланган) ўрнатилган тартибда рад этилган кундан бошлаб 1 ой муддатда Корея Республикасига кириб (виза амал қилиш муддати бор фуқаролар) бориши зарур ёки Агентликнинг Кореядаги Ваколатхонасига (+8270 4252 2772) қўнғироқ қилиб мурожаат этишлари лозим. - Жўнашдан олдин махсус тасдиқланган лабораторияларда коронавирусга анализ топшириб 48 соат давомида амал қиладиган сертификатга эга бўлишингиз шарт. - Агар сиз Корея ҳудудига кириб келгач сизда коронавирус инфекцияси борлиги тасдиқланса, махсус даволаниш муассасасида ўзингизнинг ҳисобингиздан пул тўлаб даволанасиз. - Нотўғри берилган маълумотлар Сизнинг Корея Республикасига кириб боролмаслигингизга ҳамда ушбу давлат ҳудудига кириш учун таъқиқ қўйилишига сабаб бўлиши мумкинлиги тўғрисида огоҳлантирамиз. - Қўшимча маълумот учун Ташқи меҳнат миграцияси агентлигига (71) 202-33-55 телефон рақами орқали мурожаат қилишингиз мумкин.\nВақтинчалик меҳнат фаолиятимни тугатиб Кореядан келишимда шошилинч бўлганим учун аэропортда олинадиган Самсунг Хважи ойлик иш ҳақимни олишга улгурмадим. Пулимни Ўзбекистонда олишимни айтдилар. Мен пулимни Ўзбекистонда қанақа тартибда оламан?\n- Сиз олишга улгурмаган ойлик иш ҳақингиз автоматик тарзда 2 ҳафтадан сўнг Тошкентдаги EPS-маркази ҳисоб-рақамига ўтказилади. Марказга мурожаат қилиб талаб қилинган ҳужжатларни тақдим этган ҳолда банкда очилган валюта ҳисоб-рақамингизга ўтказиб берилади. EPS-маркази манзили қуйидагича: EPS – markaz, Тошкент шаҳар Миробод туман Толимаржон кўчаси 3-уй, тел: +99871 291-95-45, эл. адрес: eps.center.77@inbox.ru\nКореяда вақтинчалик меҳнат фаолиятини олиб бораяпман. Ишхонадан 3 ойга таътилга рухсат беришди, бироқ Иммиграция хизмати Ўзбекистонга кетишимга рухсат бермаяпти, нима учун?\n- Сабаби, Ўзбекистондаги пандемия ҳолати. Сиз қайтиб келганингизда коронавирус билан касалланган бўлишингиз эҳтимоли борлиги учун мана шунақа тартиб жорий этилди. Вазият ижобий томонга ўзгаргач, таътилни кейинроққа суришингизни маслаҳат берамиз.\nОйлик иш ҳақи, 13-ойлик иш ҳақи, ҳуқуқий маслаҳат, ҳуқуқий ёрдам, санжей (суғурта) ва бошқа масалалар бўйича Кореяда ўзбек ва рус тилларида маълумот олишим учун қаерга мурожаат қилишим мумкин?\n- Юқоридаги барча масалалар бўйича Агентликнинг Кореядаги Ваколатхонасига мурожаат қилишингиз мумкин. Ваколатхона манзили: Катта Квангжу шаҳри, Квансангу Пунгёнгро145-82, 3-қават. Naver.map га 0629620201 рақамини киритган ҳолда локейшн манзилга эга бўласиз. Телефон рақамлар: 0629620201, 07042522772, 01084950027. Факс: 0629620205.\nТашкилий ишга жойлашиш (8)\nЧет элда ишламоқчи эдим. Бунинг учун каерга мурожаат қилишим керак?\nЎзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат миграцияси Агентлигига. Агентлик Ўзбекистон Республикаси Вазирлар Маҳкамасининг 2018 йил 12 сентябрдаги “Ўзбекистон Республикаси фуқароларини хорижда уюшган ҳолда ишга жойлаштириш тизимини янада такомиллаштириш ва тубдан қайта кўриб чиқиш чора-тадбирлари тўғрисида”ги 725-сонли қарорига асосан, Ўзбекистон Республикаси фуқароларини танлаш, тайёрлаш, мослаштириш тадбирларини ўтказиш ва хорижда ишга жойлаштириш жараёнларини самарали бошқариш ҳамда назорат қилиш орқали уларга хорижда меҳнат фаолиятини олиб боришга доир ҳуқуқларини амалга оширишда кўмаклашади. Минтақавий филиаллар телефон рақамлари: Қорақалпоғистон Республикаси 61 222-53-32 / 61 222-53-34 Андижон вилояти 95 202-33-55 Бухоро вилояти 65 226-56-92 / 99 708-49-98 Жиззах вилояти 72 226-91-97 / 72 226-91-87 Қашқадарё вилояти 75 224-05-25 / 97 770-04-92 Навоий вилояти 79 224-11-60 Наманган вилояти 69 227-94-64 / 69 227-97-27 Самарқанд вилояти 66 233-24-00 / 66 233-53-00 Сирдарё вилояти 67 225-55-59 Сурхондарё вилояти 76 222-45-22 Тошкент вилояти 71 250-78-15 / 71 281-24-72 Фарғона вилояти 73 244-40-01 / 73 244-40-05 Хоразм вилояти 62 224-12-35 / 97 518-12-35 Тошкент шаҳри 71 202-33-55 (ички рақам 39) / 97 429-84-20\nАгентлик ёки ХБАлари орқали чет элга ишлаш учун кетаётган фуқароларга қандай имтиёзлар бор?\nашкилий тартибда чет элга ишга кетаётган фуқароларга бериладиган имтиёзлар: 1. 20 фоиз чегирма билан имтиёзли транспорт (авиа ва темир йўл) чипталари; 2. Суғурта мукофоти учун суғурта полиси тўловига субсидия ажратиш. Бунда фуқаронинг: Ҳаёти ва соғлиғини суғурталаш; Россияга кетувчиларга патент беришни рад этиш тавакалчилигини суғурталаш кўзда тутилади. 3. Хорижда ишга жойлашиш билан боғлиқ харажатларни тўлаш учун микроқарз бериш (2 млн сўмгача). - 2020 йил марказий банкнинг қайта молиялаштириш ставкасида; - 2021 йил 1 январдан банклари томонидан бозор тамойиллари асосида мустақил равишда ўрнатиладиган ставкаларда.\nЧет элда ноқонуний ишлаш нима оқибатларга олиб келиши мумкин?\nФуқаролар виза талаб этилмайдиган давлатларга таваккалчилик асосида меҳнат шартномасига эга бўлмаган ҳолда, эркин чиқиб кетишмоқда ва касб малакаси талаб этилмайдиган, кам иш ҳақи тўланадиган оғир ҳамда оддий ишларга жалб этилмоқда. Натижада яшаш шароити, овқатланиш, даромад миқдорини ошириш каби интилишлар сабаб фуқаролар фирибгар шахслар алдови қурбонига айланиб қолмоқда, тил билмаслиги сабабли эса иш излаш, танлаш, мулоқот қилиш ва ҳуқуқларини талаб қила олмаслик ҳолатларига тушиб қолмоқда. Норасмий меҳнат мигрантларининг тиббий ва ижтимоий суғуртасининг мавжуд эмаслиги натижасида тиббий ёрдамга муҳтож ва етарли маблағлари мавжуд бўлмаган ҳолларда турли қийинчиликларга тушиб қолмоқда. Иш билан боғлиқ ёки ишдан ташқари вақтларда бахтсиз ҳодисалар юз берганда ижтимоий таъминотдан маҳрум бўлмоқда. Ноқонуний меҳнат миграцияси натижасида фуқаролар қуйидаги оқибатларга дуч келмоқдалар: • замонавий қуллик; • мажбурий меҳнат ва меҳнат эксплуатацияси; • иш берувчиларнинг виждонсизлиги; • шахсни тасдиқловчи хужжатлар ёки пул маблағлари олиб қўйилиши; • хужжатсиз юриш оқибатида ички ишлар органлари вақтинчалик сақлаш камераларида сақланиш; • қариндошлари ёки бошқа воситачилар томонидан алдов йўллари билан ишчи кучини чақириб олиш ва меҳнатидан фойдаланиш; • иш топиб беришда воситачи сифатида иштирок этувчиларнинг фирибгарлиги ; • меҳнатда майибланиш ва ижтимоий муҳофаза қилинмаслик; • дом дараксиз кетиш; • депортация қилиниш ва бошқа салбий ҳолатлар.\nЧет элда ишлаш истагидаги фуқароларга қандай талаблар қўйилади?\nУмумий талаблар: 1. Бориш давлати тили бўйича билимга эга бўлиш 2. Бориш давлатидан илгари депортация бўлмаган бўлиши 3. Тиббий ва жисмоний соғлом бўлиш Танлаш тартиби: 1. Агентлик ёки “labormigration.uz”да рўйҳатдан ўтиш; 2. Иш берувчи талаби асосида танловдан ўтиш; 3. Ҳужжатлар расмийлаштириш ва меҳнат шартномаси тузиш; 4. Виза талаб қилинадиган давлатларга ишчи визасини олиш; 5. Кетишдан олдин кўниктириш ва ўқитиш; 6. Ташкилий тартибда ишга юборишдан иборат.\nЎзбекистон Республикасидан ҳорижга вақтинчалик меҳнат фаолиятини амалга ошириш учун чиқиб кетаётган фуқароларга қандай тартиб белгиланган?\nЎзбекистон Республикаси Президентининг 2018 йил 5 мартдаги “Ўзбекистон Республикаси фуқароларининг вақтинчалик меҳнат фаолиятини амалга ошириш учун республика ташқарисига транспортда чиқиш вақтида хавфсизлигини таъминлаш чора-тадбирлари тўғрисида” ги ПҚ-3584 сонли қарорига мувофиқ, Агентлик ва унинг минтақавий филилалари ҳузурида вақтинчалик меҳнат фаолиятини амалга ошириш мақсадида республикадан ташқарига чиқаётган фуқаролар учун имтиёзли тарифларда чипталар сотиш бўйича ихтисослаштирилган кассалар ташкил этилган. Ушбу Қарорда “Ўзбекистон темир йўллари” АЖ ва Ўзбекистон ҳаво йўллари” МАК томонидан вақтинчалик меҳнат фаолиятини амалга ошириш учун республикадан ташқарига чиқаётган ва Ташқи меҳнат миграцияси агентлиги электрон маълумотлар базасида рўйхатга олинган фуқароларга плацкарт ва умумий вагонларга темир йўл чипталари ҳамда иқтисодий (эконом) класс авиачипталарнинг нархини 20 фоиз чегирма билан тақдим этилиши белгиланган.\nКорея Республикасига меҳнат фаолиятини амалга ошириш учун кетиш тартиби қайндай?\nЖ.Корея ҳудудида ишга жойлашишнинг асосий тартиби 6 босқичдан иборатдир: 1-босқич. Билимни баҳолаш марказида корейс тилини билиш даражаси бўйича тестдан муваффақиятли ўтиш талаб этилади. 2-босқич. Кореянинг Инсон ресурсларини ривожлантириш хизмати (HRD) томонидан ўтказиладиган EPS-TOPIC тест имтиҳонидан муваффақиятли ўтиш. 3-босқич. HRD вакиллари томонидан ўтказиладиган малака тестида (skill test) қуйидаги машқлар ва суҳбатдан ўтиш керак бўлади. Булар қуйидаги синовлардан иборат: – ранг ажратишни синаш (дальтонизм); – жисмоний машқ (қўл кучини синаш, бўй ва вазн ўлчаш, оғирлик кўтариш машқи); – малака тести (рангли халқачаларни ажратиш ва жой-жойига қўйиш, пўлат симларни белгиланган ҳажмда қирқиш, пробиркаларда белгиланган хажмни ўлчаш, темир халқаларни жой-жойига жойлаштириш); – корейс тилида мутахассис билан суҳбатлашиш. 4-босқич. Малака тестидан муваффақиятли ўтган фуқаролар HRD томонидан белгиланган муддатларда Корея иш берувчиларининг махсус SPAS базасига киритилади. 5-босқич. Корея томонидан шартнома лойиҳаси тақдим этилган фуқаролар тиббий кўрикдан ўтказилиб, ўқиш ва адаптация жараёнларидан ўтади. 6-босқич. Жанубий Корея Республикасининг Ўзбекистондаги консуллик хизмати томонидан фуқароларга виза расмийлаштирилади ва 4 йил 10 ой муддатга меҳнат фаолиятини амалга ошириш учун жўнаб кетади. Эслатма! Ўзбекистон Республикаси ҳудудида ўзбекистонликларни Корея Республикасига ишга жўнатиш (E-9 ишчи виза) ҳуқуқига эга ягона ташкилот Ташқи меҳнат миграцияси агентлиги ҳисобланади, хусусий бандлик агентликларига бундай ваколат тақдим этилмаган.\nХорижда меҳнат фаолиятини амалга ошириш учун нима қилиш керак?\n- Чет элда иш қидирувчилар умуммиллий базаси (www.labormigration.uz) дан рўйхатдан ўтиш. Мурожаат қилиш: - Ўзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат миграцияси агентлигига; - лицензияга эга хусусий бандлик агентликларига (хусусий бандлик агентликлари реестри )\nТашқи мехнат миграцияси агентлигининг қайси хорижий давлатларда ваколатхоналари бор ва уларга қандай мурожаат қилиш мумкин?\n- Россия Федерациясида Москва шаҳри 1-Казачий тор кўчаси 11/2. Тел: 8(925) 045-47-44 - Корея Республикасида Gwanju, Gwangsan-gu Pungyeong-ro 145-82. Тел 070-4252-2772\nКасб ва чет тилларга ўқитиш, тиббий кўрик (8)\nХорижда ишлаш учун кетишдан олдин касбга ўқиш истагим бор, бироқ ўқиш учун тўлов қилишга имкониятим йўқ. Давлат ёрдамида бепул ўқисам бўладими?\nЎзбекистон Республикаси Президентининг 2020 йил 11 августдаги ПҚ-4804 сонли қарорига асосан “ишсиз ва банд бўлмаган аҳолини, шунингдек ташкиллаштирилган меҳнат миграцияси йўли билан хорижий мамлакатларда ишлаш учун кетаётган ва «labor-migration» дастурий мажмуасида рўйхатга олинган фуқароларни тадбиркорлик кўникмалари, хорижий тиллар ва касб-ҳунарга тайёрлаш, қайта тайёрлаш ва малакасини ошириш учун кетишдан олдин давлат ёки нодавлат касб-ҳунарга ўқитиш муассасаларига, ишлаб чиқаришнинг ўзида ўқитиш учун ташкилот ҳамда «уста-шогирд» мактабларига Бандликка кўмаклашиш давлат жамғармаси маблағлари ҳисобидан ҳар бир таълим олувчи учун бир ойда базавий ҳисоблаш миқдорининг 4 бараваридан ортиқ бўлмаган миқдорда грантлар ажратиш” белгиланган.\nАгентлик йўналтираётган касбга тайёрлаш ўқув марказларида сертификатдан ташқари ўқишни якунлаган фуқаролар учун даража дипломлари бериладими?\nХа албатта, фуқароларга мустақил равишда танлаган касб-ҳунар йўналишлари бўйича белгиланган тартибда сертификат ва даража дипломлари берилади.\nХорижда ишлаш истагида бўлган фуқароларни касб-ҳунарга ўқитиш афзалликларини тушунтириб беринг?\nАгентлик томонидан ташкил қилинган касб-ҳунарга ўқитиш марказларида ўқиш истагини билдирган фуқаролар белгиланган тартибда “labormigration.uz” дастурий мажмуасидан рўйхатдан ўтказилади. Ўқув марказини муваффақиятли тамомлаган фуқароларни рўйхати доимий равишда шакиллантириб борилади ва хорижий давлатлар талабига кўра ўқишни муваффақиятли тамомлаган фуқаролар рўйхати Хорижий иш берувчиларга тақдим қилинади.\nВилоятларда касбга тайёрлаш ўқув маркази борми ёки ўқиш учун Тошкентга боришим керакми?\nБелгиланган тартибга кўра, Ўзбекистон Республикаси Бандлик ва меҳнат муносабатлари вазирлиги тасарруфига ўтган, Республикамизнинг барча вилоятларда ўқув марказлари ташкил қилинган.\nРоссия Федерациясида бўлиб турган Ўзбекистон Республикаси фуқаролари касб-ҳунар ва рус тилини ўрганиш ёки малакасини ошириш учун каерга мурожаат қилишлари мумкин?\nРоссия Федерациясида касб-ҳунар ва рус тилига ўқиш истагида бўлган Ўзбекистон Республикаси фуқаролари Ташқи меҳнат миграцияси агентлиги билан ҳамкорлик келишувлари имзоланган Россия Федерациясининг "Подмосковный колледж “Энергия”" ҳамда “Россиянинг халқлар дўстлиги университети”(РУДН) номли таълим муассасаларига мурожаат қилишлари мумкин.\nХорижга ишлаш учун кетишдан олдин қандай касаллик турларидан текширувдан ўтишим керак?\nКетишдан олдинги комплекс тиббий кўрик хорижий иш берувчи ташкилотлар талабидан келиб чиқиб, ўтказилади. Масалан, Корея Республикасига кетаётган фуқаролар қуйидаги тиббий кўрик жараёнларидан ўтказилади: - Қон босими - Хирург - Дерматовенеролог - Окулист - Сийдик текширувлари - Жигар функциялари - Холестерин - Анемия - Қон гуруҳи - Гепатит В - Захм (сифилис) - Ўпка рентгени (флюрография)\nАгентлик томонидан жалб этилган тиббиёт муассасасида тиббий кўрикдан ўтишнинг афзалликларини нимада?\nТиббий кўрик жараёнлари шаффоф, сифатли ва малакали шифокорлар томонидан амалга оширилади, лабараториялар замон талабига мос равишда ишлаб чиқарилган ускуналардан ташкил топган. Тиббий кўрикнинг якуний хулоса натижалари топширилган кундаёқ эълон қилинади.\nТекширув натижасига кўра менда касаллик аниқланса мен хорижга ишлаш учун кетишим мумкинми?\nТекширув натижасига кўра, атроф мухитга ва атрофдагиларга хавф туғдирувчи юқумли касалликлар аниқланса, фуқаро хорижда вақтинчалик меҳнат фаолиятини амалга ошириш учун кета олмайди.\nЎзбекистон Республикасига хорижий ишчи кучини жалб қилиш (26)\nРухсатнома ва Тасдиқнома бериш қайси қонун хужжатлари асосида амалга оширилади?\nХорижий фуқароларнинг Ўзбекистон Республикасидаги меҳнат фаолияти Ўзбекистон Республикаси Вазирлар Маҳкамасининг 25.03.2019 йилдаги 244-сонли карорига асосан.\nКорхоналар рухсатнома олиш учун канча микдорда пул тулайдилар?\n50 Энг кам ойлик иш хаки\nКорхонада хорижий фуқароларни чекеланган сони борми?\nРухсатномада кўрсатилган “суралаётган хорижий мутахассислар чекланган сонида” кўп олиши мумкин эмас.\nЎзбекистон Республикаси худудида Доимий яшаш гувохномасига эга шахслар мехнат фаолияти хуқуқи тасдиқнома олишлари шартми ?\nЖанубий Корея фукароларига кайси карорга асосан тасдикномалар 3 йил муддатга берилади?\nПК-1680 10-январ 2011 йил.\nХорижий фукаролар ўриндошлик асосида ишлаш мумкинми?\nТасдикнома олиш учун кайси виза турлари бўлиш керак?\nЕ, В-2, В-1,S-3, VTD.\nТасдикнома олиш учун кандай хужжатлар керак?\nАриза, Расм 1 дона,Сўровнома, ОИТС ,мехнат шартномаси, тўлов хужати, Мажбурият, Паспорт нусхаси амалдаги визаси билан.\nХорижий фуқарога тасдиқнома олиш учун Ўзбекистондан ташқарида туриб мурожаат қилиш мумкинми?\nФуқаролар Тасдиқнома олиш учун канча микдорда пул тулайдилар?\n30 Энг кам ойлик иш хақи.\nЮқори малакали мутахассисларга қайси турдаги хорижий фуқаролар киради?\nХалқаро тан олинган 1000 олий таълим муассасалари рейтингига кирадиган олий таълим муассасасини битирган, талаб қилинган мутахассислик ёки дипломидаги мутахассислик бўйича камида 5 йиллик иш тажрибасига эга бўлган чет эл фуқароси бўлиб, уни Ўзбекистан Республикасида меҳнат фаолиятига жалб қилиш шартлари йилига 60 минг АКШ доллари эквивалентидаги суммадан кам бўлмаган миқдорда иш ҳақи (мукофот пули) олишни назарда тутади.\nМалакали мутахассисларга қайси турдаги хорижий фуқаролар киради?\nОлий маълумотга, талаб қилинган мутахассислик ёхуд дипломидаги мутахассислик бўйича камида 5 йиллик иш тажрибасига эга бўлган чет эл фуқароси бўлиб, уни Ўзбекистан Республикасида меҳнат фаолиятига жалб қилиш шартлари йилига 30 минг АКДШ доллари эквивалентидаги суммадан кам бўлмаган миқдорда иш хаки (мукофот пули) олишни назарда тутади.\nЮқори малакали мутахассислар учун талаб этиладиган хужжатлар ?\nАриза, Расм 1 дона,Сўровнома, ОИВ йўқлиги тўғрисидаги сертификати,мехнат шартномаси лойихаси, тўлов хужжати, Мажбурият, Паспорт нусхаси амалдаги визаси билан, чет эл фуқаросининг малакасини тасдиқловчи хужжатлар, иш берувчининг паспорт нусхаси, ҳалқаро тан олинган 1000 олий таълим муассасалари рейтингига кирадиган олий таълим муассасасини битирган диплом нусхаси апостил қилинган.\nМалакали мутахассислар учун талаб этиладиган хужжатлар?\nАриза, Расм 1 дона,Сўровнома, ОИВ йўқлиги тўғрисидаги сертификати,мехнат шартномаси лойихаси, тўлов хужжати, Мажбурият, Паспорт нусхаси амалдаги визаси билан, чет эл фуқаросининг малакасини тасдиқловчи хужжатлар, иш берувчининг паспорт нусхаси, олий таълим муассасасини битирган диплом нусхаси апостил қилинган.\nЎзбекистон худудига саёҳат мақсадида кириб келган хорижий фуқаролар тасдиқнома олиш учун мурожаат қила оладими?\nМурожаат қила олмайди.\nРухсатнома ва Тасдиқномада кўрсатилган маълумотлар ўзгарса нима қилиши керак?\nРухсатнома ва Тасдикнома қайта расмийлаштириш тўғрисидаги ариза маълумотлар ўзгарганлиги тасдиқловчи хужжат ва маълумотлар илова қилинади.\nХорижий фуқароларнинг мақомларини кўрсатиб ўтинг ?\nЮқори малакали, малакали, ўқитувчи, ватандош, ишчи.\nРухсатнома ва Тасдиқнома олиш учун мурожаат қандай амалга оширилади?\nДавлат хизматлари маркази ёки Ягона интерактив давлат хизматлари портали(my.gov.uz) орқали амалга оширилади.\nРухсатнома ва Тасдиқнома бериш тўғрисида хабар келгандан кейин неча кунда берганлик учун йиғим миқдорини амалга ошириши керак?\n5 иш куни ичида.\nРухсатнома ва Тасдиқнома берганлик учун йиғим Агентликга келиб тушгандан кейин неча кунда расмийлаштириб берилади?\n1 иш кунида.\nЮқори малакали мутахассислар учун канча пул тўланади?\nЭнг кам иш хақининг бир баравари миқдорида.\nМалакали мутахассислар учун канча пул тўланади?\nЭнг кам иш хақининг икки баравари миқдорида.\nВатандошлар учун канча пул тўланади?\nОлий таълим ўқитувчи ва мутахассислари учун қанча пул тўланади?\nКорхонага рухсатнома олиш учун кандай хужжатлар тақдим этилади?\nКорхона рахбарининг паспорт нусхаси, Низомнинг 2 иловасига мувофиқ ариза.\nТожикистон, Қирғиситон ва Туркманистондан 60 кунли, 30 кунлик электрон виза орқали визасиз кириб келган хорижий фуқаролар тасдиқнома олиш учун хажжат топширса бўладими?\nИжтимоий ёрдам (7)\nКарантин туфайли моддий қийналиб қолдим, қаердан қандай моддий ёрдам олсам бўлади?\nХозирги кунда Ташқи мехнат миграцияси ташаббуси билан birgamiz.com сайти ишга туширилди, бу сайт орқали хориждаги мехнат мигрантлари бир марталик моддий ёрдам олиш имконияти мавжуд. birgamiz.com сайти орқали рўйхатдан ўтасиз, керакли маьлумотлар қаторини тўлдириб, талаб этилган хужжатлар нусхасини жойлаштирасиз. Талаб этиладиган хужжатлар булар: Шахсини тасдиқловчи ҳужжат ва ишлаш учун рухсатнома (Патент).\nМен Россия Федерациясида ишлаб келмоқдаман, Ўзбекистон Республикасига қайтмоқчиман, бунинг учун нималар қилишим керак?\nБутун ер юзида Коронавирус пандемияси хукм сураётган вақтда хориждаги фуқароларни чартер рейсларда Ўзбекистонга қайтариш буйича махсус комиссия тузилган ва шу комиссия рўйхат шакиллантиради, сиз ўзингизга яқин бўлган бош консулствага ёки Ўзбекистоннинг хорижий давлатлардаги элчихонаси ҳамда консуллик муассасаларида ташкил қилинган тезкор штабларга мурожат қилиб, чартер рейсга рўйхатга ёзилишингиз мумкин. Тезкор штаблар ҳақидаги маълумотлар: https://mfa.uz/ru/press/news/2020/03/23818/\n2020 йил январь ойида Россия Федерациясига ишлашга келдим, пандемия сабабли ишсиз қолдим, менга иш топишда қандай ёрдам бера оласиз, қаерга мурожат қилсам бўлади?\nanketa.migration.uz сайтига кириб ўзингиз хақингизда маьлумотларни қолдиришингиз ёки хорижлик иш берувчилар томонидан қолдирилган вакант жойлар хақида маьлумот олишингиз мумкин.\nМехнат миграцияси даврида вафот этган фуқарони Ўзбекистон Республикасига олиб келиш тартиби хақида маьлумот берсангиз ?\nЎзбекистон Республикаси Вазирлар Махкамасининг 2018 йил 12 сентябрдаги 725-сон қарорига асосан хорижда мехрат миграцияси вақтида вафот этган фуқароларни Ўзбекистон Республикаси Бандлик ва меҳнат муносабатлари вазирлиги ҳузуридаги Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси хисобидан олиб келинади. Вафот этган шахс жасадини олиб кетиш учун уни урф-одатларга кўра тайёрлаш хизматлари ва бошқа хизматлар ҳақини тўлаш учун бир минг АҚШ долларигача, транспорт харажатлари эса транспорт компаниялари нархларига мувофиқ маблағлар ажратилади. Бунинг учун керак бўладиган хужжатлар: (Ташқи мехнат миграцияси агентлиги бошлиғи номига ариза, аризачини паспорти, вафот этган фуқаронинг паспорти, патент ва ўлим гувохномаси.)\nМехнат миграцияси даврида оғир тан жарохат олган фуқароларга қандай ёрдам кўрсатишингиз мумкин?\nЎзбекистон Республикаси Вазирлар Махкамасининг 2018 йил 12 сентябрдаги 725-сон қарори 6 иловага асосан Меҳнат миграциясида бўлган даврида жароҳат олган, бахтсиз ҳодисага дуч келган, ўткир ёки оғир касалга чалинган фуқароларга, агар улар меҳнат мигранти маблағлари ёки тиббий суғурта ҳисобига кўрсатилган тиббий хизматлар ҳақини тўлай олмаса, тиббий хизмат кўрсатиш учун 1500 АҚШ долларигача маблағ тўлаб берилади. Бунинг учун керак бўладиган хужжатлар: (Ташқи мехнат миграцияси агентлиги бошлиғи номига ариза, аризачини паспорти, фуқаронинг паспорти, патент ва оғир жароҳатлар олганлигива майиб бўлганлиги тўғрисида тиббиёт муассасасининг маълумотномаси (кўчирмалар, хулосалар, касаллик тарихи).\nХорижда меҳнат миграцияясида бўлган даврида яшаш жойисиз қолган, яшаш жойига мухтож мехнат мигрантларига қандай ёрдам кўрсатилади?\nЎзбекистон Республикаси Вазирлар Махкамасининг 2018 йил 12 сентябрдаги 725-сон қарори 6 иловага асосан Меҳнат миграциясида бўлган даврида яшаш учун маблағсиз қолган Ўзбекистон Республикаси фуқароларига 30 суткагача хостеллар ва суткалик меҳмонхоналар томонидан кўрсатилган хизматларга 300 АҚШ долларигача ҳақ тўлаб берилади. Бунинг учун керак бўладиган хужжатлар: (Ариза, Ариза берувчининг шахсини тасдиқловчи ҳужжатлар, Хорижда меҳнат фаолиятини амалга ошириш тўғрисидаги тасдиқловчи ҳужжатлар (меҳнат фаолиятини амалга ошириш учун рухсатнома, меҳнат шартномаси ёки меҳнат соҳасидаги назорат бўйича ваколатли орган маълумотномаси)\nХориждаги меҳнат мигрантларига ёрдам қандай тартибда амалга оширилади?\nХорижда COVID-19 пандемияси туфайли оғир аҳволга тушиб қолган хамюртларимизга ёрдам берувчи янги лойиҳа иш бошлади. Ўзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат миграцияси агентлиги Фуқароларга қулайлик яратиш ва жараёнларнинг тезкорлигини таъминлаш учун лойиҳанинг www.birgamiz.com сайти ишга туширилган, мурожаатларни электрон қабул қилиш, колл марказ хизматлари йўлга қўйилган.\nБилимни бахолаш марказлари (5)\nХорижга меҳнат фаолиятини амалга ошириш учун кетаётган Ўзбекистон Республикаси фуқароларининг касбий малакасини тасдиқлаш фаолияти билан шуғулланувчи юридик шахсларни аккредитациядан ўтказиш қайси норматив-ҳуқуқий хужжатлар асосида амалга оширилади?\nЎзбекистон Республикаси Вазирлар Маҳкамасининг 2018 йил 12 сентябрдаги “Ўзбекистон Республикаси фуқароларини хорижда уюшган ҳолда ишга жойлаштириш тизимини янада такомиллаштириш ва тубдан қайта кўриб чиқиш чора-тадбирлари тўғрисида”ги 725-сонли қарори билан тасдиқланган “Хорижга меҳнат фаолиятини амалга ошириш учун кетаётган Ўзбекистон Республикаси фуқароларининг касбий малакасини тасдиқлаш фаолияти билан шуғулланувчи юридик шахсларни аккредитациядан ўтказиш тартиби тўғрисидаги”ги Низомга мувофиқ амалга оширилади.\nКимлар малака, билим ва кўникмаларни баҳолаш тизими иштирокчилари ҳисобланади?\nҚуйидагилар баҳолаш тизими иштирокчилари ҳисобланади: Ўзбекистон Республикаси Бандлик ва меҳнат муносабатлари вазирлиги меҳнат соҳасида давлат сиёсатини ишлаб чиқиш ва амалга ошириш ҳамда норматив-ҳуқуқий тартибга солиш функцияларини амалга оширувчи ваколатли орган сифатида; Ўзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат миграцияси агентлиги; билимни баҳолаш марказлари; иш берувчилар; талабгорлар.\nМалака, билим ва кўникмаларни баҳолаш якунлари бўйича талабгорга билимга эгалиги тўғрисида қандай ҳужжат тақдим этилади ва у нимага асос ҳисобланади?\nМалака, билим ва кўникмаларни баҳолаш якунлари бўйича талабгорга билимга эгалиги тўғрисида сертификат берилади ва у талабгорни Малакаси тасдиқланган шахслар миллий реестрига киритиш учун асос ҳисобланади.\nФуқаролар тест имтиҳонларида иштирок этиш учун қандайдир тўловни амалга оширадиларми?\nҚарорда билимни баҳолаш марказлари томонидан хизмат кўрсатиш мустақил равишда белгиланиши кўрсатиб ўтилган. Аммо, чет тили бўйича малака имтиҳонида иштирок этиш қийматининг чекланган даражаси Молия вазирлиги билан келишган ҳолда Бандлик ва меҳнат муносабатлари вазирлигининг “Чет тили бўйича малака имтиҳонида иштирок этиш қийматининг чекланган даражасини белгилаш тарифини тасдиқлаш ҳақида”ги буйруғига асосан белгиланди ва ушбу буйруқ Адлия вазирлигидан рўйхатдан ўтказилди. Унга кўра, чет тили бўйича малака имтиҳонида иштирок этиш қийматининг чекланган даражасини белгилаш тарифи Ўзбекистон Республикасида белгиланган базавий ҳисоблаш миқдорининг бир ярим баробари миқдорида тасдиқланди.\nАриза берувчи (юридик шахс) бир вақтнинг ўзида бир нечта чет тиллари ва касблар бўйича аккредитациядан ўтиши мумкинми?\nЮридик шахс Низомга мувофиқ штатида ҳар бир йўналиш бўйича олий маълумотли, камида 3 йиллик амалий иш стажига эга бўлган бир нафар ходимга ҳамда малака имтиҳонини ташкил этиш ва ўтказиш учун мўлжалланган моддий-техник базасига эга бўлса бир вақтнинг ўзида бир нечта чет тиллари ва касблар бўйича аккредитациядан ўтишга ҳақли.\nХусусий бандлик агентликлари (5)\nХусусий бандлик агентликлари фуқароларга қандай хизмат турларини кўрсатади?\nХусусий бандлик агентликлари фуқароларга қуйидаги хизмат турларини кўрсатади: • Ўзбекистон Республикаси ҳудудида иш қидираётган шахсларга иш танлаш; • Иш берувчилар учун кадрлар танлаш; • Ўзбекистон Республикасидан ташқаридаги ишни қидираётган шахсларни ишга жойлаштириш; • Ишга жойлаштириш соҳасида ахборот ва маслаҳат хизматлари.\nХБАлар томонидан лицензия олиш учун тақдим этиладиган ҳужжатлар рўйхати?\nХусусий бандлик агентликлар томонидан лицензия олиш учун тақдим этиладиган ҳужжатлар: • Ўзбекистон Республикаси фуқароларни чет элга ишга юбориш фаолияти бўйича лицензия олиш хақида ариза; • Давлат рўйхатидан ўтганлиги тўғрисида гувохнома; • Корхона устави; • Корхона рахбарининг олий маълумотлигини тастиқловчи хужжатлар (буйруқ нусхаларини илова қилинган холда) ; • Штатда камида икки нафар ходимнинг, шу жумладан, олий маълумотга эга раҳбарнинг бўлиши; • Мазкур фаолиятни амалга ошириш учун зарур шарт-шароитлар яратиш, шу жумладан, ўзининг ёки ижарага олинган хонанинг бўлиши, тегишли моддий-техник базадан, бошқа техник воситалардан фойдаланиш; • Аризани кўриб чиқиш учун йиғма тўланганлигини тасдиқловчи тўлов хужжатининг нусхаси (энг кам иш хақининг 5 баровари); • Ўзбекистон Республикаси Бандлик ва меҳнат муносабатлари вазирлиги ҳузуридаги Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси (кейинги ўринларда Фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси деб аталади) депозит ҳисоб рақамида эллик минг АҚШ доллари миқдоридаги маблағларни ариза берувчининг шаклланган устав жамғармаси маблағлари ҳисобидан захирага қўйиш.\nЎзбекистон Республикасидан ташқарида иш қидираётган фуқаролар томонидан Хусусий бандлик агентликларининг лицензияси бор ёки йўқлиги?\nЎзбекистон Ресбупликаси Бандлик ва меҳнат муносабатлари вазирлигининг “Mehnat.uz” сайти орқали тўлиқ маълумот олиш мумкунлиги.\nХусусий бандлик агентликлари тўғрисида тўлиқ маълумотларни қайси манбаалардан олиш мумкун?\nХусусий бандлик агентликлари ўз телеграм каналларида ва ижтимойи тармоқлар орқали маълумот олиш мумкунлиги.\nЎзбекистон Республикасидан ташқарида иш қидираётган фуқаролар томонидан касбий малакасидан келиб чиққан ҳолда қайси давлатга бориш имконияти бор ва қайси ХБАларга мурожаат қилиш мумкун?\nЎзбекистон Ресбупликаси Бандлик ва меҳнат муносабатлари вазирлигининг “Mehnat.uz” сайти орқали ҳамда хусусий бандлик агентликлари ўз телеграм каналларида ва ижтимойи тармоқлар орқали маълумот олиш мумкунлиги ва бошқалар.\nХорижда вақтинчалик меҳнат фаолиятини амалга ошириш учун чиқиб кетаётган Ўзбекистон Республикаси фуқароларининг ҳаётини ва соғлиғи шунингдек меҳнат фаолиятини амалга ошириш учун ҳужжатларни расмийлаштирмаслик хавфини суғурталаш тартиби қандай?\nЎзбекистон Республикаси Президентининг 2019 йил 20 августдаги ПФ-5785-сонли «Хорижда вақтинчалик меҳнат фаолиятини амалга ошираётган Ўзбекистон Республикаси фуқаролари ва уларнинг оила аъзоларини ҳимоя қилиш кафолатларини янада кучайтириш чоралари тўғрисида»ги ва Ўзбекистон Республикаси Вазирлар Маҳкамасининг 2019 йил 23 августдаги «Хорижда вақтинчалик меҳнат фаолиятини амалга ошираётган Ўзбекистон Республикаси фуқароларининг ҳуқуқлари ва қонуний манфаатларини ҳимоя қилишга доир қўшимча чора-тадбирлар тўғрисида»ги 713-сонли Қароринини ижросини таъминлаш мақсадида 2019 йил 27 ноябрда Бандлик ва меҳнат мунособатлари вазирлиги, ҳамда «Ўзагросуғурта» давлат акциядорлик суғурта компанияси ўртасида меморандум имзоланган. Ушбу Меморандумга асосан Ўзбекистон Республикаси фуқароси Ташқи меҳнат миграция агентлигининг минтақавий филиалларининг махсус кассасига ҳаёти ва соғлиғи, шунингдек меҳнат фаолиятини амалга ошириш учун ҳужжатларни (патент) расмийлаштирмаслик таваккалчилиги хавфини суғурталаш бўйича мурожаат этади. Муржоаат этиш тартиби : Ариза, пасспорт ва унинг нусхаси илова этилади. «Ўзагросуғурта» давлат акциядорлик суғурта компанияси меморандумнинг 2.3.1 бандига асосан, Ўзбекистон Республикаси фуқаро ҳаёти ва соғлиғи, шунингдек меҳнат фаолиятини амалга ошириш учун ҳужжатлар (патент) ни расмийлаштирмаслик таваккалчилигини олдини олиш мақсадида ҳар бир суғурталанган меҳнат мигрантига 50 (эллик) минг сўм миқдорида суғурта мукофот полисларини амалга ошириш белгиланган. Меморандумнинг 2.3.2 бандида хорижда вақтинчалик меҳнат фаолиятини амалга ошираётган Ўзбекистон Республикаси фуқаролари ҳаёти ва соғлиғи 10 минг евро миқдорида; Меморандумнинг 2.3.3 бандида меҳнат фаолиятини амалга ошириш учун ҳужжатлар (патент) ни расмийлаштирмаслик таваккалчилиги ва рухсат талаб этувчи ҳужжатлар учун 2 миллион сўм миқдорда суғурта суммаси ажратилиши белгиланган.\nХорижда вақтинчалик меҳнат фаолиятини амалга ошириш истагида бўлган Ўзбекистон Республикаси фуқаролари томонидан меҳнат фаолиятини амалга ошириш билан боғлиқ ҳаражатларни коплаш учун микроқарз олиш тартиби қандай?\nЎзбекистон Республикаси Президентининг 2019 йил 20 августдаги ПФ-5785-сонли “Хорижда вақтинчалик меҳнат фаолиятини амалга ошираётган Ўзбекистон Республикаси фуқаролари ва уларнинг оила аъзоларини ҳимоя қилиш кафолатларини янада кучайтириш чоралари тўғрисида”ги фармонини ижросини таъминлаш мақсадида, Микрокредит банк томонидан, 2020 йил 1 январдан бошлаб, Ўзбекистон Республикаси Марказий банкнинг қайта молиялаштириш ставкасида микроқарзлар бериш йўлга қўйилган. 2 миллион сўмлик микроқарз олиш тартиби: 1)Аҳолини бандликка кўмаклашиш маркази директори илтимосномаси. 2) Lаbor-migration дастурий мажмуасида рўйхатга олинганлиги. 3) Паспорт нусхаси 4) Фуқаронинг аризаси тақдим этилдаи.\nМеҳнат мигрантлар учун мимтиёзли уй-жой олиш тартиби қандай?\nЎзбекистон Республикаси Президентининг 2019 йил 20 августдаги ПФ-5785-сонли фармони га асосан уй-жой шароитларини яхшилашга эҳтиёжманд меҳнат мигрантларига хонадон ажратилиши белгиланган. Ушбу хонадонларга эга бўлиш учун дастлаб Ташқи меҳнат миграцияси агентлигининг минтақавий филиалларига мурожаат қилиши талаб этилади. Хорижда қонуний меҳнат фаолиятини амалга ошириётган мигрант номидан унинг оила аъзолари (ота-она, опа-сингил, ака-ука, турмуш ўртоқ, фарзандлар) ариза топширишга ҳақли. Агентлик филиаллари томонидан Вазирлар Маҳкамасининг 2020 йил 29 январдаги 39-сонли қарор билан тасдиқланган Низом га асосан, имтиёзли уй олиш учун меҳнат мигранти “Labormigration.uz” дастурий мажмуасида рўйхатдан ўтказилади ва тасдиқнома берилади. Шундан сўнг меҳнат мигранти номидан мазкур тасдиқнома асосида унинг доимий рўйхатга олинган манзили бўйича вилоят, туман, шаҳар комиссияларига ариза топширилади. Имтиёзли уйга эга бўлиш истагидаги меҳнат мигрантлари номидан уларнинг яқин қариндошлари “Labormigration.uz” дастурий мажмуасида рўйхатдан ўтиш ва тасдиқнома олиш учун Ташқи меҳнат миграцияси агентлигининг ҳудудий филиалларига мурожаат қилиши мумкин.\nТашкилий равишда ишга юборишда кандай имтиёзлар бор?\n- Одам-савдосига тушиб қолишни олди олинади. - Мигрантни хуқуқлари химоя килинади. - Зарурий яшаш жойлари билан таъминланади. - Иш жойларида техника хавфсизлиги таъминланади. - Ишчининг хаёти ва соглиги тиббий сугурталанади. - Йуналишли транспорт воситаларидан фойдаланиш натижасида фукароларнинг хавфсизлик даражаси юкори булади. - Иш берувчи ва фукаро уртасида мехнат шартномаси тузулади.\nХорижий инфраструктура (3)\nХозирда қайси хорижий мамлакатларда Агентликнинг ваколатхоналари фаолият олиб бормоқда?\nХозирда Россия Федерациясининнг Москва шаҳрида ва Корея Республикасининг Кванджу шаҳрида Агентликнинг ваколатхоналари ташкил этилган. Шунингдек, Россия Федерациясининг Санкт-Петербург шаҳрида Москва шаҳридаги ваколатхонага бириктирилган вакил ходим фаолияти йўлга қўйилган. Ваколатхоналар қуйидаги манзилларда жойлашган: 1. Россия Федерациясининнг Москва шаҳридаги ваколатхона 119017 Россия Федерацияси, Москва шаҳри, 1-Казачий тор кўчаси, 11/2 (Метро Полянка) Teл: +7 (925)0454744 info.pavtm@mail.ru 2 Россия Федерациясининнг Санкт-Петербург шаҳридаги вакил Россия Федерацияси, Санкт-Петербург шаҳри, Воздухоплавательная кўчаси 13-уй Тел: +7 (963)3208358 3 Корея Республикасининг Кванджу шаҳридаги ваколатхона Жанубий Корея Республикаси, Кванджу шаҳри, Гвангсан-гу, Пунгеонг-ро, 145-82 Teл: +070-4252-2772\nАгентликнинг хориждаги ваколатхоналарига қайси масалалар бўйича мурожаат қилиш мумкин?\nХорижда қонуний меҳнат фаолиятини амалга ошираётган Ўзбекистон Республикаси фуқаролари Агентликнинг хориждаги ваколатхоналарига қуйидаги масалалар бўйича мурожаат қилишлари мумкин: - Хорижда меҳнат фаолиятини амалга ошириш даврида зўравонликка, мажбурий меҳнатга дучор бўлган ва камситилган, меҳнат ва бошқа ҳуқуқлари бузилган, мураккаб молиявий аҳволда қолган ва шахсини тасдиқловчи ҳужжатларсиз, яшаш учун маблағсиз қолган Ўзбекистон Республикаси фуқароларини ҳуқуқий ва ижтимоий ҳимоя қилиш, уларга моддий ёрдам бериш; - Меҳнат миграциясида бўлган даврида жароҳат олган, бахтсиз ҳодисага дуч келган, ўткир ёки оғир касалга чалинган фуқароларга, агар улар меҳнат мигранти маблағлари ёки тиббий суғурта ҳисобига кўрсатилган тиббий хизматлар ҳақини тўлай олмаса, тиббий хизмат кўрсатиш; - Меҳнат миграциясида бўлган даврда вафот этган Ўзбекистон Республикаси фуқаролари жасадларини, шунингдек меҳнат фаолияти вақтида майиб бўлган ёки оғир жароҳатлар олган Ўзбекистон Республикаси фуқароларини олиб келиш; - Аввал хорижга уюшган ҳолда олиш доирасида ишлашга юборилган ва ишга жойлаштирилган мамлакат қонун ҳужжатларини бузиши натижасида депортация қилинган Ўзбекистон Республикаси фуқароларини қайтариш, тўланган маблағларни кейинчалик мазкур фуқаролар ҳисобидан қоплаш, шунингдек хорижий иш берувчилар томонидан ишга жойлаштириш бўйича келишилган шартлар бажарилмаган бўлса, Ўзбекистон Республикаси фуқароларини қайтариш. *Ушбу масалалар юзасидан Ваколатхона томонидан ўрнатилган тартибда ёрдам олиш учун талаб этиладиган ҳужжатлар рўйхати билан Ваколатхонага мурожаат қилган ҳолда танишиб чиқишингиз мумкин.\nХорижда вақтинчалик меҳнат фаолиятини амалга ошираётган Ўзбекистон Республикаси фуқаросининг яқин қариндошлари қийин аҳволга тушган фуқарога ёрдам кўрсатишни сўраб Агентликка ёки унинг хориждаги ваолатхонасига мурожаат қилиши мумкинми?\nХорижда вақтинчалик меҳнат фаолиятини амалга ошираётган Ўзбекистон Республикаси фуқаросининг яқин қариндошлари қийин аҳволга тушган фуқарога ёрдам кўрсатишни сўраб Агентликка. унинг Ўзбекистондаги минтақавий филиалларига ва хориждаги ваколатхоналарига бевосита ёки билвосита (телефон, электрон почта, почта орқали) мурожаат қилиши мумкин.\nЧетдан қайтган мигрантларга Ўзбекистонда қандай имкониятлар яратилган?\nҲудудий Бандликка кўмаклашиш марказлари томонидан шахсий томорқа хўжалигини ривожлантириш йўналишларида (иссиқхоналар қуриш, кўчат ва уруғлар сотиб олиш, суғориш тармоқлари сотиб олиш учун) субсидия маблағлари ажратиш белгиланган. - ҳудудий Бадилкка кумаклашиш марказлари томонидан бир марталик хақ тўланадиган жамоат ишларига жалб этиш орқали бандлиги таъминлаш. - ҳудудий Бадилкка кумаклашиш марказлари томонидан ишлаб чикариш ва хусусий корхоналардаги буш иш уринлари тавсия этилади.\nМеҳнат миграциясидан қайтган фуқароларга кўмаклашувчи қандай ташкилотлар мавжуд?\nМеҳнат миграциясидан қайтган фуқароларга кўмаклашувчи ташкилотлар. 1. Бандлигини таъминлаш масаласида: - Туман (шаҳар) ҳокимликлари; - Туман (шаҳар) аҳоли бандлигига кўмаклашиш марказлари. 2. Ҳорижда ишга жойлаштириш масаласида: - Ташқи меҳнат миграцияси агентлигининг ҳудудий филиаллари; - Ҳусусий бандлик агентликлари. 3. Тадбиркорликни йўлга қўйиш масаласида: - Туман (шаҳар)лар ҳокимликлари; - Туман (шаҳар)лардаги Тадбиркорликка кўмаклашиш марказлари; - Тижорат банклари. 4. Ижтимоий нафақалар, оила аъзоларининг ижтимоий ҳимояси билан боғлиқ масалалар: - Туман (шаҳар) лардаги Давлат хизматлари агентликлари; - Туман (шаҳар) аҳоли бандлигига кўмаклашиш марказлари; - Маҳалла фуқаролар йиғинлари.\nХорижда вақтинчалик меҳнат фаолиятини амалга ошириб қайтган фуқаролар учун қандай маслахат ва тавсиялар мавжуд ?\n• Ҳорижда меҳнат фаолиятинидан қайтганда, энг аввал ҳудудингиздаги Аҳоли бандлигига кўмаклашиш марказига бориб рўйҳатдан ўтинг! • Ҳудудингиздаги соғлиқни сақлаш муассасасида (бепул) тўлиқ тиббий кўрикдан ўтинг. • Маълумотингиз, мутаҳассислигингиз ва иш стажингиздан келиб чиқиб ишга жойлашиш учун мавжуд бўш иш ўринлари билан танишиб чиқинг. • Сиз, талаб юқори бўлган мутаҳассисликлар бўйича бепул касбий ўқиш, қайта ўқиш ва малака ошириш курслари ҳизматидан фойдаланишишингиз мумкин. • Доимий иш жойига эга бўлгунизгача, ҳақ тўланадиган жамоат ишларида ишлашингиз мумкин. • Ўз тадбиркорлигингизни йўлга қўйиш бўйича бизнес лойиҳангиз бўлса, белгиланган имтиёзлар ва маслаҳатлардан фойдаланинг. • Чет элга ишлаш учун чиқмоқчи бўлсангиз, Ташқи меҳнат миграцияси агентлигининг ҳудудий филиалларига ёки хусусий бандлик агентликларига мурожаат қилинг.\n2022-07-06 09:32:31 559\nO‘zbekiston fuqarolari Turkiyaga ishga jalb qilinadi\n2022-07-05 19:17:57 346\nSamara viloyati savdo-sanoat palatasi prezidenti V.Fomichev bilan uchrashuv o‘tkazildi\n2022-07-05 18:56:56 316\nMurakkab vaziyatda qolgan ayol Vatanga qaytarildi\nМанзил: Ўзбекистон, Тошкент шаҳри\nОлмазор тумани Қамарнисо кўчаси 1 уй\nТел: (71) 202-33-55


00:00 / 13.01.2010 | eski savollar | 1451\nФазилатли Шайх Ҳазратлари Ассалому Алайкум! Сизга ва барча яқинларингизга Аллоҳ таолонинг Раҳмат ва барокотлари бўлсин! Ҳаққ таоло қиблагоҳингиз хамда волидаи муҳтарама онажонингизни мағфират айлаб, жойларини жаннатдан қилсин. Омийн! Шайхим Сизни барча китобларингиз қатори Закот масаласига бағишлаб ёзган рисолаларингизни ҳам ўқиб ўрганиб хаётга тадбиқ этмоқдамиз. Аммо, минг афсуслар бўлсинким баъзи масалаларга келганда ақл фаросатимиз ва илмимиз жуда саёзлик қилмоқда. Аллоҳ таоло фарз қилган Закотни адо этишда эса, камчилик ва нуқсонларга йўл қўйишдан жуда қўрқаман. Шу сабабдан бу борада Сизнинг ёрдамингизга муҳтожман. Хозрда тижоратнинг жуда кўп йўналишлари ривожланиб бормоқда. Шулардан аксарияти олди-сотди бўлса, янада ривожланиб бораётган турларидан бири бино ва ишноатлар қуриб, уларни ижарага бериб фойда олишдир. Биз ҳам савдо дўкони қуриб, даромад олиш мақсадида ижарага бердик.Ҳазратим, агар одобсизлик қилаётган бўлсак бизни кечирсинлар! Лекин, баъзи мулохазаларимиз борки, бу борада Сиз Фазилатли Шайх жанобларининг фикрлари биз учун жуда қадрлидир. «Ҳадис ва Ҳаёт» нинг «Закот китоби» 121-бетида «Фойдага келган моллар-ойлик маоши, хунар қилиб топилган пуллар, ижарага қўйилган иморатлар, меҳмонҳона, завод ёки фабрика ва машиналардан тушган фойдалар асл молга–сармояга қўшиб туриб, закот чиқарилади», дейилган. Бу иқтибосдаги «...фойдалар асл молга – сармояга қўшиб туриб, закот чиқарилади», деган жумладан, бино ва иморатларни қуриш учун сарфланган пуллардан, яъни асл мол–сармоядан ҳам ҳар йили закот бериш керак экан-да, деган фикрга келган эдик. Аммо, «Закот китоби» нинг 144-145 бетларида эса, «Мол-мулклар ичида ўзидан закот олинмайдиган, лекин эгасига даромад келтириб турадиганлари бор», дейилган. Закотни эса, иморат, маркаб, завод ва бошқа даромад келтирадиган нарсаларнинг фойдасидан, яъни соф даромадидан ажратиш лозимлиги таъкидланган. Афсуски, бу борада ҳам уламоларимиз икки ҳил фирк айтишган экан. Бундан ташқари тижорат моллари «фойда кўриш мақсадида олди- сотди учун учун таёрлаб қўйилган нарса», деб таърифлаган. Агар, биноларни қуриш учун сарфланган маблағни «фойда кўриш мақсадида... таёрлаб қўйилган нарса», дейилган таъриф орқали мулохаза қиладиган бўлсак, тижорат мақсадида ижарага берилаётган биноларнинг барчаси фойда олиш мақсадида қурилади-ку. Ва, қурилиш учун миллионлаб пул сарфланади. Ана шу мулохазалар асносида иккиланиб қолганлигимиз боис Сиздан баъзи нарсаларни сўраб билмоқчи эдик. -Ҳар йили Закот беришда иморатни қуриш учун сарфланган жаъми маблағга ижарадан келаётган даромадларни қўшиб ҳисоблаб туриб закот бериш керакми ? -Ёки бўлмаса фақатгина ижарага беришдан келаётган соф даромаддан закот беришнинг ўзи кифоя қиладими ? Фазилатли Шайх ҳазратлари, бу иқтибосларни келтиришдан мақсадимиз баъзи бир тоифаларга ўхшаб ихтилоф чиқариш эмас. Балки, ақл фаросатимиз етмаган нарсаларни Жанобимиздан сўраб ўрганишдир. Шайхим! Мана бир неча йилдирки шу муаммони ечимини топа олмай қийналаман. Сиздан биз учун аниқ ва тушунарли бўлган, шариатимиз тақозо этган жавобни олиш умидидаман. Аллоҳ таоло Сизга динимиз йўлидаги меҳнатларингиз самарасини бу дунё ва оҳиратда кўпайтириб берсин! Қодир Роббимиз Сизга ато этгани каби бизларга ҳам Имли Ладуний ато этишини илтижо билан сўраймиз! Омийн!\nСарф бўлиб кетган пуллар ҳисобга олинсин деб ҳеч ким айтгани йўқ. Қўшиб ҳисоблансин дегани закот чиқарилаётган пайтдаги нарсаларни пул, савдога қўйилган моллар ва шунга ўхшаш нарсалар деганидир. Ўзини сотишга қўйилмаган нарсалардан келадиган фойдалар закот молига қўйшилади. Сиз ўзингиз китоб ўқиб тушуна олмайсиз экан. Бирор биладиган одамнинг олдида ўқиб, тушуниб олинг. Ҳозиргача менга ҳеч ким сизга ўхшаб савол берган эмас эди.


«Навбаҳор» - «Қўқон-1912». Превью » Lochinlar.UZ\nLochinlar.UZ » Бошкалар » «Навбаҳор» - «Қўқон-1912». Превью\n«Навбаҳор» - «Қўқон-1912». Превью\n2019 йилги Суперлига баҳслари бошланишига саноқли кунлар қолди.\nДастлабки турда «Навбаҳор» «водий дербиси»да «Қўқон-1912» билан беллашади. Учрашув гарчи «Истиқлол» ўйингоҳида ўтсада, биз ҳақиқий дербини кузатамиз, деб умид қиламиз.\nҲар икки жамоа ҳам мавсумга муносиб тайёргарлик кўрди. «Навбаҳор» икки бор хорижда йиғин ўтказган бўлса, қўқонликлар юртимиздан ташқарига чиқишмади. Таркиблар ҳам мос равишда кучайтирилди.\n«Навбаҳор»га 16 нафар ўйинчи жалб этилди: Ўткир Юсупов, Мирзоҳид Маматхонов, Ғиёс Комилов, Славко Лукич, Обид Жўрабоев, Камрон Нажафалиев, Жасур Азимов, Абдужамол Исроилов, Зафар Тўраев, Иван Соловьев, Азиз Ибрагимов, Эльман Тагаев, Шаҳзод Шаймонов, Азим Аҳмедов, Баҳодир Насимов, Александр Касьян.\nТарк этганлар ҳам шунга яраша: Акбар Тўраев, Ботирали Эргашев, Томислав Пайович, Дарко Станоевич, Даврон Ҳошимов, Илҳом Бойдедаев, Аюбхон Нўъмонов, Дилшод Жабборов, Сардор Сулаймонов, Шерзод Каримов, Аъзам Алиев, Дарко Никач, Рўзимбой Аҳмедов, Азамат Алланиёзов.\n«Қўқон-1912» эса қуйидаги ўйинларни таркибга қўшиб олди: Боян Кнежевич, Милош Николич, Жасур Хасанов, Жавоҳир Эсонқулов, Жамшид Ҳасанов, Шаҳбоз Эркинов, Тимур Хакимов, Тимур Усмонов.\n7 нафар футболчи Қўқон жамоасини тарк этди: Ўткир Юсупов, Ғиёс Комилов, Дарко Гожкович, Баҳодир Акрамов, Жавоҳир Сиддиқов , Достон Мелиқўзиев, Фирдавс Асадов.\nДастлабки тур ўйинлари доим жамоалар учун қийин ўтади. Шу боис қайсидир томоннинг имкониятини юқори баҳолаш мушкул.\n“Қўқон-1912” ҳамда “Навбаҳор” клублари ҳозирга қадар 26 бор куч синашишган. 6 та учрашувда “Қўқон-1912”нинг қўли баланд келган. “Навбаҳор” 16 та ўйинда ғалаба қозонган. 4 та ўйинда дуранг қайд этилган. Тўплар нисбатида устунлик “лочинлар” томонида: 53-28. “Навбаҳор” ўзаро ўйинларда 52 очкога эга бўлган, “Қўқон-1912” эса 22 очкони қўлга киритган.\n«Навбаҳор» бу рақибини 5:1 ҳисобида 2003 ва 2016 йилги мавсумларда ўз майдонида «сочиб» ташлаган. Бу ўзаро учрашувларда вакилларимизнинг энг йирик ғалабаси саналади.\n2018 - «Навбаҳор» - «Қўқон-1912» 3:0\n2017 - «Навбаҳор» - «Қўқон-1912» 1:1\n2016 - «Навбаҳор» - «Қўқон-1912» 5:1\n2017 - «Навбаҳор» - «Қўқон-1912» 2:1\n2003 - «Навбаҳор» - «Қўқон-1912» 5:1\nЎзаро ўйинлар ҳақида факт: Наманганда ўтган 13 учрашувнинг нақ 12 тасида қўқонликлар ер тишлатилган. Фақатгина 2017 йилги мавсумда меҳмонлар тарихда илк бор Намангандан очко билан қайтганди.\n10 март, 16:00. Фарғона\n«НАВБАҲОР» - «ҚЎҚОН-1912»скачать dle 10.4фильмы бесплатно\n50n495ba 6 март 2019 09:44\nBeletlar qayerda sotilyapti\nDONYORBEK 78 5 март 2019 16:41\nOlloh. Nasib qilsa biz ham toshkentdan 10mart kuni etib bporamiz FARGONAGA\nNavbaREAL 5 март 2019 14:18\nБилет масаласи нима буляпти?\nавазбек 5 март 2019 11:51\nСалом хаммага. Куконни бу сафар хам сочиб ташемиз! Олга лочинларим


Ислом Каримов Медведевга сим қоқди\n18 октябр 2021, Тошкент вақти: 19:25\nЎзбекистон президенти Ислом Каримов 5 август куни россиялик ҳамкасби Дмитрий Медведев билан телефон мулоқоти ўтказди.\nКремл матбуот хизматининг Озодликка билдиришича¸ Каримов ташаббуси билан ўтказилган ушбу мулоқот чоғида Россияда давом этаётган ўрмон ёнғинларини бартараф этиш масалалари ва Қирғизистондаги вазият муҳокама қилинган.\nАйтилишича¸ Каримов суҳбат чоғида Россияда давом этаётган ўрмон ёнғинлари тўғрисидаги хабарларнинг Ўзбекистонда катта хавотир билан қабул қилинаётганини таъкидлаб, Россия ҳукумати томонидан кўрилаётган чораларнинг тез орада самара беришига катта умид билдирган. Айни пайтда¸ Каримов ўрмон ёнғинларини бартараф этишда Ўзбекистоннинг Россияга ёрдам беришга тайёр эканини билдирган.\nҚирғизистон масаласига тўхталган президентлар у ерда рўй берган қонли тўқнашувлар оқибатларини бартараф этишда расмий Тошкент ва Москва ўртасида йўлга қўйилган ҳамкорликка юқори баҳо берганлар.\nПрезидентлар, шунингдек минтақада барқарорликни сақлаб қолиш йўлида келажакда ҳам ушбу йўналишда қилинаётган ҳаракатларни ўзаро мувофиқлаштиришга келишиб олдилар, деди Озодлик билан суҳбатда Кремл матбуот хизмати вакили.


Дам олиш кунлари ҳаво салқин бўлади – Газета.uz\nДам олиш кунлари антициклон периферияси кучайиб, ҳаво ҳарорати одатдагидан бироз паст бўлади. Кундузи ҳаво ҳарорати 4−7 даража илиққача кўтарилиб, кечалари 4−7 даража совуққача, шимолнинг энг чеккасида баъзи жойларда 17−20 даража совуққача бўлади.\n4 декабр 2020, 16:31 Жамият\nБугун куннинг иккинчи ярмида Ўзбекистонда об-ҳаво шароитини Волга бўйи устида жойлашган совуқ антициклон периферияси белгилайди. Бугун ёғингарчилик эҳтимоли фақат Фарғона водийси вилоятларида сақланиб туради. Жанубий ва марказий ҳудудларда ҳарорат фони иқлимий меъёрлардан 6−8 даражага паст бўлади, дея хабар берди Ўзгидромет.\nРеспублика шимолида ҳаво анча совуқ бўлади, куннинг ўртасида ҳаво ҳарорати 5−8 даража совуқни, Орол бўйида 12−15 даража совуқни ташкил этади.\nДам олиш кунлари антициклон периферияси кучаяди, булутлар камаяди. Кечалари ҳаво ҳарорати 4−7 даража совуққача, шимолнинг энг чеккасида баъзи жойларда 17−20 даража совуққача бўлади. Кундуз кунлари ҳаво 4−7 даража илиққача кўтарилади, лекин ўртача кеча кундузлик ҳарорат одатдагидан бироз паст бўлади.\nАҚШ Хонобод базасида хизмат қилган ҳарбийларни тиббий кўрикдан ўтказади


Бир қисм ойдинлар борки, эллик йил коммунизмни куйладилар ва бугун ҳам ҳукуматни мадҳ этмокдалар. Улардан шикоятчи эмасмиз. Чунки уларнинг кимликлари аниқ. Ҳамма уларнинг маддоҳлигини, ижодини, фикри, қобилиятини манфаатга сотганлигини яхши билади. Лекин иккиюзламачи ойдинларимиз энг катта фожеамиздир. Халқ уларни севади, шеърларини ёдлайди, романларига умид боғлайди, фарзандларига уларнинг исмини беради, лекин бутун бало улардан келаётганини билмайди.\nСайёра Рашидовани яхши танийман. Истеъдодли олимадир. Шароф Рашидов ердан олиб осмонга, осмондан олиб ерга урилаётган пайтда Сайёра опа ва онаси Хурсанд ая биз журналистларнинг ҳузурига шикоят билан келишди: «Ҳатто уйимизни тортиб олишди», дея кўз ёши қилишди ва сиз ҳақиқатни ёзмаяпсиз, ҳақиқатдан қўрқаяпсиз, дейишди. Ўша журналистларнинг ёзганлари боис Сайёра опа кун ёруғига чикди.\nБугун у Ўзбекистонда инсон ҳақлари бўйича бош мутасадди. Аммо ўнлаб, юзлаб ҳақлари поймол этилган ва ҳатто қамоқларда ўлдирилаётган инсонларнинг ҳаёт ҳақиқатидан кўз юммокда. Бугун Ўзбекистонда Сайёра Рашидова каби кеча зулм кўрган ва энди иқтидорда бўлган жуда кўп ойдинлар бор. Булар яна бир фожеамиз. Чунки табиб табиб эмас, бошидан ўтган табиб, дея бутун умидлар уларга боғланди ва охирида саробга айланди.\nFiled under: Kundalik | Tagged: mulohaza |\n« Тарих силсиласи бузилди Китобхонлик (21) »


Мюнхен анжумани, Байден эркинликларни ҳимоя қилишга чақирди, Путинни танқид қилди\n06 март 2021, Тошкент вақти: 03:01\nАҚШ президенти Жо Байден мамлакат иттифоқчиларини дунё демократик ва автократик қадриятлар ўртасидаги мафкуравий курашда «бурилиш нуқтасида» тургани ҳақида огоҳлантириб, уларни эркинликни ҳимоя қилишда Вашингтонни қўллашга чақирди.\nАҚШ президенти ўз нутқи давомида технологик ўзгаришлар ва коронавирус пандемия келтириб чиқарган мураккаб вазиятда кўплаб мамлакат автократия энг яхши бошқариш услуби экани тўғрисида баҳслаша бошлаганини айтди.\nБайден маъмурияти Европа билан муносабатларни яхшилаш, НАТОни мустаҳкамлаш ва дунё бўйлаб демократик қадриятларни қўллаб-қувватлашга интилмоқда. Танқидчилар собиқ президент Дональд Трамп қўли остида ушбу соҳада АҚШ ўз сиёсатини салбий томонга ўзгартирганини айтиб келадилар.\nТрамп авторитар раҳбарлар, жумладан, Россия президенти Владимир Путин ва Туркия президенти Ражаб Тоййиб Эрдўғон билан дўстона муносабат ўрнатишда, НАТОга путур етказганликда ва Германия ва Франция каби яқин иттифоқчилар билан муносабатларни совитишда айбланди.\nСобиқ президент Европа давлатларини НАТО мудофааси учун етарлича маблағ сарфламасликда айблади ва АҚШ компанияларини қўллаш учун Европа Иттифоқи билан имзоланган савдо шартномаларини ўзгартиришга уринди.\n«Биламан, сўнгги бир неча йилга чўзилган танглик трансатлантик муносабатларимиз учун синов бўлди. Аммо Қўшма Штатлар Европа билан алоқаларни тиклашга қатъий қарор қилган. Сиз билан маслаҳатлашишга. Бизга бўлган ишончни ва етакчилик мавқемизни қайтаришга», - деди Байден.\nКремль билан рақобат зарур эканлигига қарамай, Байден ядровий қуроллар тарқалиши олдини олиш ва Эроннинг ядровий дастурини чеклаш каби ўзаро манфаатли масалаларда Россия билан «ҳамкорликни тўхтатиб қўймаслик» кераклигини қўшимча қилди. Байден АҚШ Эрон ядровий дастури бўйича музокараларга қайтишини қўшимча қилди.\nЭрон ядровий дастури бўйича 2015 йилда АҚШ, Британия, Франция, Германия, Россия, Хитой ва Эрон ўртасида эришилган келишувга асосан, Теҳрон ўз ядровий дастурини тўхтатиши эвазига санкциялар бекор қилиниши лозим эди.\nБироқ 2018 йилнинг май ойида Трамп шартнома Эрон ядровий қурол ишлаб чиқаришига тўсқинлик қилишга ожиз эканини айтиб, Вашингтонни шартномадан чиқариб олди ва Теҳронга нисбатан қайтадан санкция жорий қилди.


"Жибҳад ан-Нусра" жангарилари Суриянинг Ҳалабидаги ётоқхонани ўққа тутди. Ётоқхонада асосан аёллар ва болалар яшаган. Оқибатда 30 дан кўпроқ қиши ҳалок бўлди, 150 нафар киши оғир жароҳатлар билан шифохоналарга етказилди, деб хабар беради “Кун”.\nТеррорчилар 27 февралда киритилган ўт очишни тўхтатиш тартибини бузишда давом этмоқдалар.\nТеррорчилар қўлида ёппасига ўт очиш реактив тизимлари ва миномётлар бор. Уларнинг қўлидан Кудехи, Хандрат, Хайлан ва Эл-Ҳадар аҳоли пунктлари, Шайҳ Мақсуд, Ал-Холидия, Аз-Зағра, Ал-Фурқан, Ал-Муҳофаза кварталлари ва Ан-Найроб аэропорти, Дамашқ ва Латақия кўпроқ азият чеккан. 177 аҳоли пункти жанговор ҳаракатларни тўхтатишга рози бўлган.\n09:07 Фотогалерея: Сурияда инсонпарварлик ёрдами карвони ўққа тутилиши\n10:22 Туркияда тўйдаги теракт оқибатида 30 киши ҳалок бўлди\n12:19 Ҳиндистонда жангарилар ҳужуми оқибатида 2 киши ҳалок бўлди


Бугун 4 ҳудудда аҳоли орасида янги ҳолатлар қайд этилди, Бухоронинг уч туманида янги беморлар аниқланган\nВафот этганлар 49 киши\n23:59 / 12.06.2020\n12 июнь куни Ўзбекистонда 128та янги зарарланиш ҳолати тасдиқланди ва 121 нафар бемор соғайди. Шу вақтгача 3758 беморга жавоб берилган, 19 киши вафот этган, шифохоналарда 1092 нафар бемор даволанмоқда.\nБугун 5 ҳудудда - Тошкент шаҳри, Бухоро, Самарқанд, Сирдарё ва Тошкент вилоятларида янги ҳолатлар қайд этилди. ССВ матбуот хизмати раҳбари Фурқат Санаев телеграмдаги каналида беморлар қайд этилиши ва соғайиши бўйича кўрсаткичлар жадвалини келтирди.\nБугунги 128 ҳолатдан 94таси карантин муассасаларида, 26таси аҳоли орасида аниқланган, халқаро юк ташувчи автомашина ҳайдовчилари бўлган 8 кишига ҳам вирусдан зарарланиш ташхиси қўйилган.\nАҳоли орасида (+26)\nТошкент шаҳрида бугун аҳоли орасида 14 кишида вирус аниқланди. ССВ маълумотига кўра, пойтахтда сўнгги кунларда Юнусобод деҳқон бозори коронавирус ўчоғига айланган, 11 июнь куни бу ерда яна 6 нафар сотувчида вирус чиққан. Шунингдек, Шайхонтоҳур туманидаги «Медиа парк» савдо мажмуаси ходимлари орасида вирус аниқланиши давом этмоқда, кеча Чилонзор туманида яшовчи фуқарога ҳам вирусдан зарарланиш ташхиси қўйилган.\nСанитария-эпидемиологик осойишталик агентлиги директорининг биринчи ўринбосари Ботир Қурбоновнинг маълум қилишича эса, 7 июнь куни Тошкент шаҳрида аҳоли орасида аниқланган 195 нафар беморнинг 183 нафари битта жойда ишлаган қурувчилар бўлган.\nБухоро вилоятида аҳоли орасида 5 кишида вирус аниқланди. Аниқлик киритилишича, янги касалланиш ҳолатлари Шофиркон, Вобкент ва Жондор туманида (шу тумандаги «ВЕТ-ФАРМ» МЧЖ сотувчисида) қайд этилган.\nТошкент вилоятида ҳам аҳоли орасида 5 кишида вирус аниқланди. Сўнгги кунларда вилоятнинг Тошкент ва Бекобод туманларида аҳоли орасида вирус аниқланаётганди. Бугун Чирчиқ шаҳри «қизил» ҳудудлар қаторига киритилди.\nСамарқанд вилоятининг Ургут туманида яшовчи икки кишида коронавирус инфекцияси тасдиқланган.\nХориждан келгач Тошкент вилоятидаги Ўртасарой карантин марказига жойлаштирилган фуқаролар орасида 88 ҳолат аниқланди.\nТошкент шаҳрида касалланганлар билан алоқада бўлгани учун карантинга олинганлар орасида 2 ҳолат қайд этилди.\nШунингдек, Сирдарё вилоятида коронавирусга чалинганлар билан мулоқотда бўлиб карантинга олинганлар орасида 4 кишида вирус чиққан.\nСирдарё вилоятида 1 нафар, Тошкент вилоятида 7 нафар (Чинозда 2, Зангиотада 5) хориждан келган халқаро юк ташувчи автомашина ҳайдовчиларида вирус аниқланган.\nБугун Тошкент шаҳридаги 4та тиббиёт муассасида жами 120 бемор тузалиб чиқди. Андижон вилоятидаги беморларнинг 1 нафари соғайди, ушбу вилоятда 3 нафар бемор даволанишни давом эттирмоқда.\nАйни пайтда тиббиёт муассасаларида даволанаётган 1092 нафар бемордан 13 нафари оғир, 2 нафари эса ўта оғир аҳволда.\nБеморларнинг 844 нафари Тошкентдаги даволаш муассасаларида, 248 нафари эса мамлакатнинг 8 ҳудудидаги шифо масканларида даволанмоқда.\nҲозирда Ўзбекистонда уй карантинида 25 100 нафар, стационар карантинда эса 23 628 нафар фуқаро тиббий кузатувда бўлиб турибди.\n«Коронавирус Ўзбекистонга 15 мартдан олдинроқ кириб келган бўлиши мумкин» – Нурмат Отабеков\n«Ковидиот», «карантикул»… — пандемия даврида пайдо бўлган янги сўзлар


Чақириқ муаллифлари иддаосича, икки томон ҳам мазкур ҳужжат ижроси борасида шаффофликка шошилмаётир. Аксинча, орадан қарийб бир йил ўтса-да, мазкур маблағларнинг Ўзбекистонга қайтарилиши юзасидан Швейцария расмийлари ҳам, Ўзбекистон томони ҳам бирор изоҳ бермаган.\nАнглашув Меморандуми нима ўзи?\nМеморандумда Гулнора Каримова томонидан отаси президентлик даврида ноқонуний равишда мамлакатдан олиб чиқиб кетилган ва Швейцария конфедерацияси ҳудудига жойлаштирилган мол-мулкни қайтариш тамойиллари белгиланган.\nМазкур акт, моҳиятига кўра, жараёни шаффоф, ҳисобдорлик ва фуқаролик жамияти вакиллари иштирокини қамраб олиши лозим.\nУнга Ўзбекистонда қонун устуворлигини таъминлашга ҳисса қўшишини тасдиқловчи талаблар киритилган.\nШвейцария томони ҳам мум тишлаган\n“Шу пайтга қадар тақсимлаш ва қайтариш тўғрисидаги битимларнинг таклиф қилинган мазмуни ҳақида жамоатчиликка батафсил маълумот берилмади. Фикримизча, бундай узоқ сукунат Швейцариянинг шаффофлик ва ҳисобдорлик борасидаги садоқатига зид келади.\nШвейцария Федерал Aдлия идораси ҳатто аллақачон имзоланган улуш тўғрисидаги битимни ошкор қилишдан бош тортмоқда. Бу ҳаракат эса, мамлакатнинг ахборот эркинлиги борасидаги Федерал қонунига зиддир. Ҳолбуки, бу борада илтимоснома ҳам юборганмиз”, дейди Умида Ниёзова.\n“Озодлик” суриштирувлари фаолларда хавотир уйғотди\n“Фуқаролик жамияти чақириқларига қарамай, Ўзбекистон коррупциянинг олдини олиш бўйича самарали ва етарлича ислоҳотларни амалга оширмади. Айниқса, ҳукмрон режимнинг энг юқори бўғинларидаги ҳолатлар бунга мисолдир. Тизимли тадқиқотлар ва журналистик текширувлар шуни кўрсатдики, мамлакатнинг юқори раҳбарияти катта коррупцияда бевосита ва билвосита иштирок этмоқда”, дейилади чақириқда.\nФаоллар коррупцияга қарши курашиш бўйича қонунлар жорий қилинганига қарамасдан, уларнинг қатъий ва холис қўлланилишига сиёсий ирода етишмаётганини иддао қилишади.\nЧақириқ муллифлари “Озодлик” томонидан 2021 йил феврал ойида президент Мирзиёевнинг Шоввозсой қароргоҳи борасидаги текширувларини тилга олиб, уни "коррупциянинг олий намунаси" деб аташган.


АҚШнинг Гуантанамодаги ҳарбий базасидаги қамоқхонадан афғонистонлик 10 нафар маҳбус озодликка чиқарилди. Ҳарбийлар хабарига қараганда, уларнинг барчаси Афғонистон ҳукумати илтимосига биноан озод қилинди.\nШу кунда Гуантанамодаги қамоқхонада 2001-йили Афғонистонда "Толибон" ҳаракати ва "Ал-Қайда"га аъзо, деб қўлга олинган ва 500 дан зиёд асир сақланмоқда.\nАйни пайтда Афғонистоннинг ўзида АҚШ ҳарбийлари билан жон сақлаб қолган толиблар ўртасидаги тўқнашувлар тўхтамаяпти. Бугун Хўст вилоятида Американинг бир аскари ўлдирилгани тўғрисида хабар қилинди.


“الكتاب – китоб” сўзи луғатда жамлаш маъносидаги “كتبه كتبا وكتابا وكتبة وكتابة –катабаҳу катбан ва китабан ва катабатан ва китабатан”нинг ўзак шаклидир. Муболаға юзасидан “мафъул” яъни....- ТИИ Ақоид ва фиқҳий фанлар кафедраси катта ўқитувчиси Фарҳод домла Жўраев\nАнисул фуқаҳо фий таърифотил алфоз ал-мутадавала байнал фуқаҳо асари ҳақида\nШайх Қувнавий ушбу асарини ёзишда фуқаҳолар йўлидан юрган. Яъни, китобни фиқҳ боблари тартиби бўйича тартиблаган. Тартиб ва шакл жиҳатдан Насафийнинг “Тилбатут толаба” ва Баълийнинг “Матлаъ” асарларига ўхшайди.-ТИИ Ақоид ва фиқҳий фанлар кафедраси катта ўқитувчиси Фарҳод домла Жўраев\n“Шарҳу ақоиди насафия” асари лойиҳаси “InnoWeek.Uz-2021” Халқаро инновацион ғоялар ҳафталиги танловида тақдирланди\n30.11.2021Институт тарихи, Фиқҳ\nЛойиҳа Олий маъҳад ўқитувчилари Соатмурод домла Примов ва Абдуқодир домла Пардаев иштирок этаётган ижодий гуруҳ томонидан таржима қилиниб китобхонлар оммасига тақдим этилади.\nЕ қўшимчалар илмий нуқтаи назардан…\n06.11.2021Долзарб мавзулар, Мақолалар, Фиқҳ\nКундалик ҳаётимизда кўпчилигимиз таркибида Е қўшимчалари бор бўлган маҳсулотлар хавфли, инсон соғлиғига зарар келтириши мумкин деб ешитганмиз. Бу қанчалик тўғри?!?- 404-гуруҳ талабаси Нарзуллаева Малика\n06.11.2021Динимиз аҳкомлари, Мақолалар, Фиқҳ


Афғонистон президенти толибларнинг ўт очишни тўхтатиш қарорини олқишлади\nАввалроқ Tolo News телеканали “Толибон”* Рамазон ҳайити нишонланиши муносабати билан 3 кунга ўт очишни тўхтатишини эълон қилгани ҳақида хабар қилган эди.\nТОШКЕНТ, 24 май — Sputnik. Афғонистон президенти Ашраф Ғани “Толибон”* ҳаракатининг Рамазон ҳайити нишонланиши муносабати билан 3 кун ўт очишни тўхтатиш тўғрисидаги қарорини олқишлади. Тегишли баёнот давлат раҳбарининг Twitter саҳифасига жойланган.\n“Мен “Толибон”нинг ўт очишни тўхтатиш ҳақидаги қарорини олқишлайман. <...> Бош қўмондон сифатида, мен Афғонистон Қуролли кучларига уч кунлик ярашувга риоя қилишни ва ҳужум қилинган тақдирдагина ҳимояланишни буюрдим”, - дея ёзган Ғани.\nШунингдек, у батафсил маълумот якшанба куни сўзлайдиган нутқида эълон қилинишини қўшимча қилган.\nАввалроқ Tolo News телеканали толибларнинг баёнотига таянган ҳолда улар Рамазон ҳайити нишонланиши муносабати билан 3 кунга ўт очишни тўхтатишни эълон қилишгани ҳақида хабар қилган эди.


Муфтий ҳазрат таровиҳ намозларига келаётган ҳайдовчиларга мурожаат қилди | Ўзбекистон ва жахон янгиликлари\nЎзбекистон 18 май 16:35 718\nЎзбекистон Мусулмонлари идораси раиси, муфтий Усмонхон Алимов Рамазон ойи муносабати билан Хасти Имом мажмуасида ўқилаётган таровиҳ намози вақтида ибодат қилиш учун келаётган ҳайдовчиларга мурожаат қилди. Бу ҳақида Кун.уз хабар берди.\nМуфтий ушбу муборак ойда фақатгина кундузлари еб ичишдан ўзини тийиш билан мақсад тўла ҳосил бўлмаслигини, аксинча одоб-ахлоқни ҳам сайқаллаб, айниқса шаҳар жойларда масжидларга автомашиналарида келувчилар эътиборлироқ бўлса, янада яхши бўлишини билдирди.\n“Аллоҳ Таоло “рўзадорга рўзасининг савобини ўзим бераман” дейди. Демак, рўзадорга бериладиган мукофотнинг ҳеч бир чегараси йўқ. Унинг ўлчами йўқ. Уни қанчалик эканини фақат Аллоҳ Таоло билади.\nРўзадор қачон шундай мукофотга сазовор бўлади? Рўзадор фақат ейишлик-ичишликдан ўзини тийишда эмас, қўли билан, тили билан бировга озор беришлик, ғийбатдан, чақимчиликдан, ёки ҳаракати ва ҳолати билан бошқаларга озор беришдан тўхтагандагина рўзаси комил ва мукаммал бўлади ҳамда Аллоҳ Таолонинг юқорида айтилган мукофотига сазовор бўлади.\nМана республикамиз бўйлаб 1115та масжидда Хатми Қуръон бўляпти. Тошкент шаҳарнинг ўзида 112та масжидда Қуръон хатм қилинмоқда. Энди Тошкент шаҳри пойтахт бўлгани сабабли, қайси масжидга борсангиз жой йўқ, одамлар гавжум. Ана шундай вақтда, мўмин-мусулмонлар автоуловларни жойларига қўйишда тартиб билан, рўзадорлигини эсдан чиқармасдан, яъни бошқа ҳаракатнинг хавфсизлигини таъминлаган ҳолда одоб билан, йўл ҳаракатини тартибга солаётган ходимларнинг сўзларига қулоқ тутиб, иш қилса, рўзаси янада мукаммал бўлади.\nБизнинг шундай дуоларимиз ижобат бўладиган кечалардаги илтимосимиз шуки, қолдирилган автоуловларимиз ҳеч кимга халал бермасин. Ана шунда қилган дуоларимиз ҳам ижобат, тутган рўзаларимиз ҳам қабул бўлади”, – дедилар муфтий ҳазратлари.


ОТБ иштирокидаги лойиҳалар параметрлари тасдиқланди | NORMA.UZ\nВазирлар Маҳкамаси 7.07.2020 йилдаги “Осиё тараққиёт банки иштирокида “Ўзбекистон Республикасида шаҳарларни ривожлантириш лойиҳаларини тайёрлашни молиялаштириш” лойиҳасини амалга ошириш чора-тадбирлари тўғрисида”ги 426-сон қарорни қабул қилди.\nБеш йиллик имтиёзли даврни ўз ичига олган 25 йилда қайтариш шарти билан $15 млн миқдорида қарз бериш тўғрисида қарз битими 2019 йил 13 ноябрда имзоланган. Лойиҳанинг умумий қиймати $16,76 млн ни ташкил этади. Улардан: ОТБ қарзи - $15 млн, Ўзбекистон Республикасининг улуши (солиқ имтиёзлари ҳисобидан) - $1,76 млн. Лойиҳани амалга ошириш даври - 4 йил - 2020-2023 йиллар.\nЛойиҳа доирасида қуйидаги инвестиция лойиҳаларини тайёрлаш назарда тутилган:\n“Ўзбекистан Республикасида шаҳарларни ривожлантириш лойиҳаларини тайёрлашни молиялаштириш” лойиҳасининг асосий кўрсаткичлари;\n“Ўзбекистан Республикасида шаҳарларни ривожлантириш лойиҳаларини тайёрлашни молиялаштириш” лойиҳаси бўйича Осиё тараққиёт банки қарзини қайтариш ва фоизларни тўлашнинг прогноз жадвали тасдиқланди.\nБелгиланишича, Уй-жой коммунал хизмат кўрсатиш вазирлиги ҳузуридаги “Коммунхизмат” агентлиги ва “Ўзсувтаъминот” АЖ - уй-жой коммунал хизмат курсатиш соҳасидаги лойиҳаларнинг, Инвестициялар ва ташқи савдо вазирлиги ҳузуридаги Инвестиция лойиҳаларини ишлаб чиқиш маркази -“Шаҳарларни комплекс ривожлантириш дастури” лойиҳасининг ўз вақтида амалга оширилиши, ОТБ қарзларидан мақсадли ва самарали фойдаланиши учун масъул бўлган ижро этувчи органлар ҳисобланади.\nОТБ қарзларини қайтариш ва фоизларни тўлаш муддатлари ва манбалари белгиланди.\nҲужжат Қонун ҳужжатлари маълумотлари миллий базасида эълон қилинган ва 08.07.2020 йилдан кучга кирди.\nМинтақалараро ҳамкорлик тўғрисидаги битим тасдиқланди\n"Турбай" конлари бўйича лойиҳанинг ТИА тасдиқланди


Бош ва мия трансплантацияси: хаёллар амалга ошадиган кунга яқин қолдими?\n20:12 / 01.05.2017\nОдам бошини бир танадан иккинчисига кўчириб ўтказишдек оламшумул мақсадини билдирган италиялик нейрожарроҳ Сержио Канаверони кўпчилик эсласа керак. Ўша баёнотдан кейин ҳеч қандай янгилик рўй бергани йўқ, бироқ шу давр мобайнида жаноб Канаверо нафақат бошни кўчириб ўтказиш бўйича операцияга тайёрланган, балки янада кенг қамровли — бош мияни кўчириб ўтказиш имкониятларини ҳам ўрганиб чиққан.\nСержионинг баландпарвоз режасидан ташқари, унинг илк мижози ҳам ўзгарган. Илгари «орқа мия атрофияси» ташхиси билан оғриган россиялик Валерий Спиридонов унинг биринчи мижози бўлиши лозим эди, энди эса биринчилик хитойлик беморга ўтган ва унинг исми ошкор этилмаяпти. Операцияга тайёргарлик кўришда Сержионинг хитойлик ҳамкасби Шаопенг Ренг ёрдам беради, мижозни танлаш эса тўғри келадиган донор топилишига боғлиқ.\nОперация ўтказиладиган жой ҳам ўзгарди: илгари бош трансплантациясини Буюк Британия ёки Германияда ўтказишни мўлжаллашаётган бўлишса, энди операция Ҳарбин тиббиёт марказида амалга ошириладиган бўлиб турибди. Гарчи бу жарроҳлик амалиётининг келажакдаги муваффақияти ҳанузгача хаёлпарастлик, дея баҳоланаётган бўлса-да, олимлар гуруҳи бир каламушнинг бошини учинчи бир жониворнинг қон оқимидан фойдаланиб, иккинчисига кўчириб ўтказишга муваффақ бўлишди. Учинчи каламуш ёрдамида жарроҳлар каламушларни қон йўқотилиши ва ҳипотермия (совиб қолиш)дан асраб қолишди. Бироқ донор каламуш оғриқларга дучор бўлган.\nУникал операция шу йилнинг декабрь ойига мўлжалланган. Агар операция муваффақиятли тугаса, итальян жарроҳи бош мияни кўчириб ўтказиш йўналишида иш бошлайди. Жарроҳнинг айтишича, бу бошни кўчириб ўтказишдан ҳам осонроқ иш, чунки бу ҳолатда барча қон томирлар, пайлар, мушаклар ва асаб толалари кўчирилмайди. Бошқа бир томондан, мия билан бошқача характердаги муаммо пайдо бўлиши мумкин, масалан бош мия тана «ўзгаргани»га қандай муносабатда бўлиши номаълум, боз устига ўзга бош чаноғининг шакли ҳам бошқача бўлиши турган гап.\nЎз мақсадлари йўлида Сержио Канаверо ўз танасини илм-фан юксалган кунларгача музлатиб қўйишни башорат қилган инсонларнинг миясидан фойдаланмоқчи. Мутахассиснинг фикрича, 2018 йилда музлатиб қуйилган инсонлардан дастлабкилар ҳаётга қайтарилади.


Ўзбекистон пенсия тайинланиши қоидаларини ўзгартирмоқда\nЎзбекистонда пенсия тайинланиши учун энг кам иш стажи 5 йилдан 7 йилга узайтирилади.\nЎзбекистон президенти имзолаган қонунга биноан “Фуқароларни давлат пенсияси билан таъминлаш тўғрисида”ги қонунга киритилган ўзгартишларга кўра, пенсия ёшига етган лекин тўлиқ иш стажига эга бўлмаган шахсга пенсия тайинланиши учун иш стажи камида 7 йилни ташкил этиши талаб қилинади. Шу пайтгача меҳнат пенсиясини олиш учун энг кам иш стажи 5 йил бўлган ва бу жорий йил 1 июлига қадар сақланиб қолади.\nМазкур қонун март ойида Ўзбекистон Олий Мажлисининг иккала палатаси томонидан маъқулланган эди.\nҚонунга киритилган ўзгартишларга кўра, етарли иш стажига эга бўлмаган шахсларга тайинланадиган пенсия миқдори мавжуд иш стажига мутаносиб тарзда белгиланади.\nЎзбекистонда пенсияга чиқиш учун етарли бўлган тўлиқ иш стажи эркаклар учун 25 йил, аёллар учун эса 20 йилни ташкил этади. Ўзбекистонда пенсия ёши эркаклар учун 60, аёллар учун 55 ёш қилиб белгиланган.\nПенсия тўғрисидаги қонунга ўзгартишларнинг киритилиши Ўзбекистонда пенсия тўловлари билан боғлиқ муаммолар кенг тарқалган пайтга тўғри келмоқда. Мамлакат бўйлаб пенсияларнинг кечикиши, пенсиянинг катта қисми нақдсиз кўринишда берилиши қарияларни қийин аҳволга солиб қўйган.


“Humo Arena” Ўзбекистон спорти тарихида янги саҳифа очади - Халқ сўзи\n21:34 15 Март 2019 Сиёсат\n— Юртимизнинг барча ҳудудларида, ҳатто олис туманларда замонавий ва оммабоп спорт инфратузилмаси яратилмоқда. Жисмоний тарбия ва спорт билан шуғулланувчилар сони ошиб бормоқда. Кейинги икки йилда Ўзбекистон спортчилари халқаро мусобақаларда мингдан зиёд, шу жумладан, 400 дан ортиқ олтин медалларни қўлга киритди, — деди Шавкат Мирзиёев.\n— Ватанимиз спортчилари фигурали учиш, хоккей, тоғ чанғиси, фристайл, сноуборд каби энг томошабоп қишки спорт турларида ҳам муносиб иштирок этишларига интилмоқдамиз. Фристайл бўйича қишки Олимпия ўйинлари ва жаҳон чемпионатларидаги олтин медаллар, фигурали учиш бўйича Осиё ўйинлари ва бошқа халқаро мусобақаларда қўлга киритилган етмишдан ортиқ медаль бу борадаги ютуқларимиздир. Биз ушбу шонли спорт анъаналарини давом эттиришни бурчимиз деб биламиз, — дея таъкидлади Президентимиз.\nБу хоккей, фигурали учиш, шорт-трек, кёрлинг каби қишки спорт турлари билан бирга кураш, бокс, минифутбол, баскетбол, волейбол, таэквондо бўйича мусобақалар ўтказиш, шунингдек, концерт, шоу, кўргазма, конференция ва бошқа маданий тадбирлар ташкил этиш имконини беради.\nАренани лойиҳалаштириш ва қуришда замонавий шаҳарсозлик қоидалари, экологик хавфсизлик ва спорт иншоотларига доир халқаро талабларга риоя қилинган, энергия самарадор технологиялар қўлланилган.


Қозоғистонга шифо излаб - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nТобора кўпроқ хорижлик Қозоғистонга тиббий ёрдам олиш учун ташриф буюрмоқда. Улар асосан кардио ва нейрохирург, репродуктолог, стоматолог ва ортопед хизматлари учун келишяпти. Органларни алмаштириш, соғломлаштириш муолажалари ҳам улар учун муҳим. Йилига Қозоғистон клиникаларига 45 мамлакатдан тиббий турист ташриф буюради. Уларнинг асосий қисми Россия, Венгрия, Қирғизистон, Тожикистон, Озарбайжон ва Ўзбекистондан.\nАШИРГУЛ БЕРДИМУРАТОВА, БЕМОРНИНГ ОНАСИ /ЎЗБЕКИСТОН/:\n- Миллий нейрохирургия маркази ҳақида кўпчилик эшитган, бу ҳақда ҳамма гапиради. Ушбу саломатлик даргоҳида жуда тажрибали, хушмуомала, бағрикенг тиббиёт ходимлари ишларкан. Биз улардан жуда миннатдормиз ва хизматларини юқори баҳолаймиз.\nБугунги кунда Қозоғистонда JCI халқаро стандартларига кўра аккредитациядан ўтган 7 та клиника бор. Мазкур ҳужжатларнинг мавжудлиги юқори сифатли тиббий хизмат истаб ўз мамлакатидан хорижга чиққан туристларнинг ишончи гарови сифатида баҳоланади.\nСЕРИК КАРИБАЙ, УМУМИЙ НЕЙРОХИРУРГИЯ БЎЛИМИ МУДИРИ:\n- Биз хорижлик беморлардан нима учун айнан бизнинг мамлакатни танлашганини сўраймиз. Улар, масалан, Хитой каби давлатда ҳам даволанишганини айтади. Қозоғистонда тиббиёт даражаси юқорилигини тилга олишади. Зеро, мутахассисларимиз Америка ва Европанинг етакчи клиникаларида таълим олишган. Бундан ташқари, “Бўлашақ” дастури туфайли мамлакатимиз тиббиёти кўп сонли юксак малакали, ўз ишининг устаси бўлган мутахассисларга эга бўлди.\nТиббий туризм ривожланишига замонавий технология ва инновацияларнинг жорий этилиши ҳам кўмак берди. Сўнгги беш йил ичида Ақтўбеда қирқдан ортиқ замонавий тиббий марказ қурилди. Уларнинг барчаси энг янги техника билан жиҳозланган. Икки йил аввал бу ерда юз нафар хорижлик даволанган бўлса, ўтган йил якунларига кўра беш юз нафардан зиёд чет элликка хизмат кўрсатилган.\nҚозоғистонда қўшимча репродуктив технологиялар тараққиёт даражасини алоҳида кўрсатиб ўтиш даркор. Бугунги кунда мамлакатимиз клиникаларини Европа, АҚШ, Жанубий-Шарқий Осиё мамлакатларидаги илғор марказлар билан бир қаторга қўйиш мумкин. Бундан ташқари, сўнгги 22 йил мобайнида мамлакатимизга бепуштликни даволаш учун жаҳоннинг 51 мамлакати, шу жумладан, АҚШ, Австралия, Сингапур ва Малайзия фуқаролари ташриф буюрди.\nРАВИЛЬ ВАЛИЕВ, ОЛИЙ ТОИФАЛИ ГИНЕКОЛОГ-РЕПРОДУКТОЛОГ:\n- Тиббий ёрдам истаган энг кўп сонли жуфтликлар, албатта, қўшни мамлакатлардан келади. Россиядан, ундан кейин Қирғизистондан. Ўзбекистондан келаётган жуфтликлар ҳам оз эмас. Қатор сабаб-баҳоналар, молиявий ёки қонунчиликка доир чекловлар туфайли Россиядан бошқа деярли барча қўшни мамлакатларда, афсуски, экстракорпорал уруғлантириш дастури етарлича ривожланмаган.\nБугунги кунда Қозоғистон клиникаларида хорижлик беморлар учун зарур барча шарт-шароит яратилган. Қулай географик жойлашувдан тортиб, дунёнинг энг ривожланган технологияларигача. Юқори сифатли даволашдан ташқари беморлар хорижий клиникаларга нисбатан нархлар анча арзонлигидан ҳам мамнун.\nНейрохирургияСтоматологиярепродуктологияҚозоғистондаги шифоҚозоғистонлик медицинаJCI халқаро стандартлари\nRegional Focus. 01.03.2019


Хўш, маҳалла оқсоқоли “ҳудудларда бунёдкорлик ва ободонлаштириш ишларини амалга ошириш, миллий қадрият ва анъаналарни тиклаш, жамиятда меҳр-оқибат ва аҳиллик муҳитини мустаҳкамлаш” билан шуғулланаяптими ёки фақат маҳаллий ҳокимиятнинг топшириқларини бажарадиган воситачи бўлиб қолдими? Oзодликнинг 4 декабрь куни Тошкент вақти билан соат 21.05 да бошланган BahsOnline дастурига ана шу икки хил қарашдаги тингловчиларни баҳсга таклиф этдик.\nШу кунларда Ўзбекистонда фуқаролар йиғини раиси (оқсоқоли) ва уларнинг маслаҳатчилари сайлови давом этмоқда.\nЎзбекистонда маҳалла оқсоқоллиги собиқ иттифоқдан қолган қишлоқ советлари раислари замирида пайдо бўлган эди. Ҳукумат мамлакатда демократик ислоҳотларни чуқурлаштириш ва фуқаролик жамиятини ривожлантириш концепцияси асосида қишлоқ ва маҳалла фуқаролар йиғинларини ташкил этганини иддао қилади.\nҚишлоқ ва маҳалла оқсоқолларини халқ ўз орасидан ёшига ва тажрибасига қараб сайлаб олиши керак. Аммо халқ танлаган номзод, агар ҳоким тасдиқламаса, сайловга қўйилмайди.\n“Фуқаролар йиғинлари раислари (оқсоқоллари) ва уларнинг маслаҳатчилари сайлови” тўғрисидаги Қонуннинг 16-моддасида бу ҳақда шундай дейилган:\n“Туман ёки шаҳар ҳокими фуқаролар йиғинлари раислари (оқсоқоллари) лавозимига тақдим этилган номзодларнинг ҳужжатларини кўриб чиқади ва ўзининг ушбу номзодлар бўйича асослантирилган хулосаларини кейинчалик ишчи гуруҳларга топшириш учун тегишли комиссияларга юборади”.\nЯъни, номзодни ҳоким маъқулласа, у сайловга қўйилади, агар маъқулламаса, гарчи халқ танлаган бўлса ҳам, сайловга қўйилмайди. Кузатувчиларнинг айтишларича, бу ҳолат энг аввало ўзини-ўзи бошқариш тизимига мослаштирилган қишлоқ ва маҳалла фуқаролар йиғинларининг демократик ташкилот эканлигини савол остига қўймоқда.\nЎзбекларда маҳалла оқсоқоллари илгари ҳам бўлган. Оқсоқол аҳолининг иссиқ-совуғига қараган, муаммоларни ҳал этиш учун юқорига талаб қўя оладиган шахс бўлган.\nБироқ, аксар ўзбекистонликларга кўра, сўнгги йилларда қишлоқ ва маҳаллалар оқсоқоллари ўзларининг бирламчи вазифаси қолиб, халққа маъқул келиш ёки келмаслигидан қатъий назар, жойларда ҳукумат топшириқларини сўзсиз бажарадиган шахсларга айланиб қоляпти.\nМаҳалла ва қишлоқ оқсоқолларининг асосий вазифаси қишлоқ хўжалик ишлари - пахта чопиғи, теримига одам йиғиб жўнатиш, ободонлаштириш дастури доирасида бепул шанбаликлар ташкил қилиш бўлиб қолмоқда.\nБироқ ўзбекистонликлар орасида оқсоқоллар ҳудудларда бунёдкорлик ва ободонлаштириш ишларини амалга ошириш, миллий қадрият ва анъаналарни тиклаш, жамиятда меҳр-оқибат ва аҳиллик муҳитини мустаҳкамлашда асосий ролни бажараётганлигини иддао қилувчилар ҳам кўплаб топилади.\nХўш, Сиз нима деб ўйлайсиз, бугун сизнинг маҳаллангизга оқсоқол керакми ёки йўқ?\nОқсоқоллар номзоди маҳаллий ҳокимлар тасдиғидан ўтиши шартми?\nСизнинг маҳаллангиздаги оқсоқол “оқсоқоллик” вазифасини бажара олаяптими ёки йўқ?


00:00 / 09.12.2011 | eski savollar | 1108\nМУҲТАРАМ СҲАЙХ ЖАНОБЛАРИ. ҲАБАРИНГИЗ БОР РОССИЙАДА ҲУКУМАТ БОСҲЛИҚЛАРИНИНГ АКСАРИ Г'АЙРИДИЙНЛАРДИР. О'ТГАН ЖУМ'А КУНИ БИЗНИНГ МАСЖИДИМИЗГА ҲАНТИ-МАНСИЙСК...ЙУГРА БО'ЙИЪҲА ҚАНАҚАДИР ЛАВОЗИМГА САЙЛАНМОҚЪҲИ БО'ЛГАНЛАРДАН БИРИ БО'ЛМИСҲ РУС КИСҲИСИ КЭЛИБ МАСЖИД ИМОМИДАН - МУСУЛМОНЛАР МЭНИ САЙЛАСҲСИН- ДЭБ ИЛТИМОС ҚИЛИБ КЭТИБДИ. БИЛАМИЗКИ УЛАРНИНГ КО'ПИ ИСЛОМГА ҚАРСҲИ ИСҲ ОЛИСҲИБ БОРИСҲАДИ. УЛАРНИ САЙЛАСҲ ЭСА СҲУ ИСҲИНИ ҚИЛИСҲЛИКГА ЙОРДАМ БЭРИСҲ БО'ЛИБ ҚОЛЙАПДИКУ. АЛЛОҲНИНГ ҲУКМИ Б-Н ҲУКМ ҚИЛМАЙДИГАН СҲАХС ЗОЛИМКУ! САВОЛИМ: 1-БИЗ УЛАРНИ САЙЛАСҲИМИЗ КЭРАКМИ? 2- УНИ САЙЛАНГЛАР ДЭБ ТУРГАН ИМОМГА ИХТИДО ҚИЛСАК БО'ЛАДИМИ? АЛЛОҲ ИСҲИМИЗНИ ОСОН ҚИЛСИН, РАҲМАТ.\n- 1. Аввало мусулмонлар ўз номзодларини қўйиши ҳам керак. Бунинг имкони бўлмаса, номзодга, Ислом ва мусулмонларга қарши бўлмайсан, яхшилик қиласан, муслмонларнинг ишини битириб берасан, деган шартларни қўйиб овоз берса бўлиши ҳақида уламоларнинг рухсатлари бор. 2. Юқоридаги шартларни қўйган бўлса, мусулмонлар учун хизмат қилса, нима учун иқтидо қилиб бўлмайди?


29 июнь хатмоналар якунланадиган Тошкент шаҳридаги масжидлар номи эълон қилинди\n14:15 / 29.06.2016\n29 июнь Муборак Рамазон ойининг 24-кунидир. Ушбу мунаввар кечада ҳам Тошкент шаҳри жоме масжидларида Қуръони Карим хатмонаси яъни, Каломуллоҳнинг сўнгги суралари ўқилиб, чин ихлос ила дуолар қилинади.\n29 июнь Тошкент шаҳридаги қуйидаги масжидларда Қуръони Карим хатмонаси якунига етади:\n1. “Имом Бухорий” жоме масжиди. (Манзил: Олмазор тумани, 2-Чимбой кўча,1-уй) Масжид имом-хатиби - Абдурашидов Садриддин. Қорилар: Ғозиев Раҳматуллоҳ, Худойбердиев Фаррух, Алимов Аҳмадхон, Қурбонов Исмоил.\n2. “Искандархўжа” жоме масжиди. (Манзил: Олмазор тумани, Уста Олим кўчаси 46а-уй) Масжид имом-хатиби - Шокиров Абдуллохон. Қорилар: Тошбоев Аъзамжон, Абдулҳамид Исматулла ўғли.\n3. “Мўйи муборак” жоме масжиди. (Манзил: Шайхонтоҳур тумани, Самарқанд дарвоза кўчаси “Чорсу” маҳалласи 13-А уй) Масжид имом-хатиби - Мадалиев Илҳомжон. Қори: Жалилов Набийуддин.\n4. “Холид ибн Валид” жоме масжиди. (Манзил: Яшнобод тумани, К.Худойбердиев маҳалласи Чилон ота кўчаси 17-уй) Масжид имом-хатиби Дадашев Дониёр. Қори: Миродилов Жасур.\n5. “Юнусобод” жоме масжиди. (Манзил: Юнусобод тумани, Рафиқов кўчаси 22-уй) Масжид имом-хатиби Тошпўлатов Абдуғани. Қорилар: Қодиров Ёсинбек, Салоҳиддинов Исоқали.\n6. “Абдуллоҳ ибн Масъуд” жоме масжиди. (Манзил: Учтепа тумани, Лутфий кўчаси 55-а уй) Масжид имом-хатиби Мирзаев Эргашали. Қори: Бойхонов Фозилхон.


Тез ўсувчи ёғочбоп дарахтлар экилган ер майдонлари ер солиғидан озод этилди\n20:17 04 Июл 2020\n11:03 12.04.2019 Ҳавола олиш\nҚорақалпоғистон Республикаси, Сурхондарё ва Бухоро вилоятларида 88 минг 123 гектар қамишзор майдони бўлиб, 475 минг 864 тонна қамиш етиштирилади.\nТОШКЕНТ, 12 апр – Sputnik. Ёғочбоп дарахтлар плантацияларини ташкил этган тадбиркорлар 2022 йил 1 январгача терак, павловния ва бошқа тез ўсувчи ёғочбоп дарахтлар экилган ер майдонлари учун ер солиғи тўламайди. Бу “Ёғоч қириндили плиталар ва уларнинг муқобил турларини ишлаб чиқаришни янада ривожлантириш бўйича қўшимча чора-тадбирлар тўғрисида”ги Ҳукумат қарорида кўзда тутилган.\nТаъкидланишича, Қорақалпоғистон Республикаси, Сурхондарё ва Бухоро вилоятларида 88 минг 123 гектар қамишзор майдони бўлиб, 475 минг 864 тонна қамиш етиштирилади.\nСергели туманидаги ёғоч уйлар муаммоси қандай ҳал этилиши маълум бўлди\nҚарорга мувофиқ, мазкур ҳудудлардаги кичик саноат зоналарида ёғоч қириндили плиталар ва уларнинг муқобил турларини ишлаб чиқарувчи корхоналар ташкил этилади.\nБунда қамишларнинг ўриб олиниши натижасида атроф-муҳитга, ҳайвонот оламига, кўчиб юрувчи қушларга зарар етказмайдиган тарздаги саноат усулида фойдаланилиши мумкин бўлган қамишзорлар майдонлари реестри шакллантирилади.\nМазкур қамишзорлар реестри асосида ёғоч қириндили плиталар ва уларнинг муқобил турларини ишлаб чиқариш учун инвесторлар жалб этилади.\nҚарорга кўра республикада 2019 йилда 60 минг куб.м, 2020 йилда 190 минг куб.м ҳамда 2021 йилда 330 минг куб.м ёғоч қириндили плиталар (ДСП) ва уларнинг муқобил турлари ишлаб чиқарилади.\n“2022 йил 1 январгача ёғоч қириндили плиталар ва унинг муқобил турларини ишлаб чиқарувчи корхоналар олиб кирадиган хом ашё, асбоб-ускуналар, уларнинг бутловчи ҳамда эҳтиёт қисмлари божхона тўловларидан озод этилди”, - дейилади ҳужжат матнида.\nВақтинчалик эмбарго: Россиядан ёғоч экспорт қилишни тўхтатиш таклиф қилинди\nВилоят ҳокимларига тадбиркорларга терак ва павлония экиш учун балл бонитети паст ерларни ажратиш вазифаси юкланган.\nҚонунчиликка мувофиқ, ёғоч-пайраха плиталар ва ёғочдан ясалган шунга ўхшаш плиталар ёки қатрон ёки бошқа органик боғловчи моддалар шимдирилган ёки шимдирилмаган бошқа ёғочсимон материалларни олиб кирувчи юридик шахслар импорт божхона божи ва қўшилган қиймат солиғидан озод этилган эди. 2019 йил 1 майдан мазкур имтиёз бекор қилинади.\n"Сирли қўнғироқ": вазир Мажидов айрим ОТМлар раҳбарларини жиддий огоҳлантирди\nВазир раҳбарлигидаги йиғилишда охирги пайтда ОАВларда мамлакатнинг йирик ОТМлари ходимлари томонидан содир этилган коррупциявий ҳолатлар танқидий муҳокама қилинган.\nАҚШ разведкаси наркотиклар савдоси иштирокчиси - Россия ТИВ\nОлдинроқ New York Times америка разведкасидаги аноним манбаларига таяниб, РФ ҳарбий разведкаси толибларга алоқадор жангариларга Афғонистондаги америка солдатларига ҳужум учун мукофот пули таклиф этгани ҳақида мақола эълон қилган эди\nПутин Россия мигрантлар оқимига муҳтожлигини айтди\nРоссия президенти Владимир Путин мамлакатга таълим олишга тайёр ёки муайян малака ёхуд касбга эга бўлган ёшлар кераклигини алоҳида таъкидлади\n19:56 Путин Россия мигрантлар оқимига муҳтожлигини айтди\n19:37 "Сирли қўнғироқ": вазир Мажидов айрим ОТМлар раҳбарларини жиддий огоҳлантирди\n19:00 АҚШ разведкаси наркотиклар савдоси иштирокчиси - Россия ТИВ\n18:34 Британия "қул-маймунлар" меҳнати орқали олинган товарлардан воз кечди\n17:39 Жиззахда даҳшатли ЙТҲ: икки киши қурбон бўлди, уч нафари реанимацияда\nЭнг гўзал водий, чигиртка офати ва хотиржам мушук – ҳафта суратлари\nХитой АҚШга қарши: чақириқ қабул қилинди\nЎзбекистон герби қандай бўлиши мумкин эди – архив суратлар\nОлимлар шокда! Африкада сирли тарзда 350 бош фил ўлди\nСирли ёрдамчилар. Аҳолининг ярмини коронавирусдан нима ҳимоя қилмоқда\nШаҳрам Ғиёсовнинг навбатдаги жанг санаси ва рақиби маълум бўлди\nКоронавирус юқтириб олган таниқли 10 нафар спортчи – рўйхат\nЕвропа мамлакатлари аҳолиси пандемия вақтида давлатдан кўмак талаб қилмоқда


Ўзбек спорти: бугунги натижалар биз учун якуний марра эмас - Тошкент вилояти кенгаши\nЎзбек спорти: бугунги натижалар биз учун якуний марра эмас\nМамлакат довруғини дунёга тез ёйишда ҳеч бир соҳа спортнинг ўрнини босолмайди. Янада муҳим жиҳати, спорт ва жисмоний тарбия ривожи, энг аввало, соғлом авлодни тарбиялаш, миллат генофондини яхшилаш, умр кўриш давомийлигини оширишга хизмат қилади. Шу маънода, Президентимиз Шавкат Мирзиёевнинг ҳар бир учрашув ва мулоқотларда одамларнинг ҳаётдан рози бўлиб, фаровон яшаши учун барча имкониятни сафарбар этиш, инсонлар саломатлигини асраш, айниқса, ёшларнинг спорт билан мунтазам шуғулланишига зарур шароитларни яратиш масалаларига алоҳида урғу бериши бежиз эмас.\nЖорий йил 31 октябрь куни Юртбошимиз раислигида ўтказилган навбатдаги йиғилиш ҳам давлат ҳамда жамият эртаси учун долзарб саналган масалага бағишланди. Унда республикамизда жисмоний тарбия ва спорт соҳасида бошқариш тизимини такомиллаштириш, оммавий спортни ривожлантириш, иқтидорли спортчиларни танлаш ҳамда тарбиялаш, соҳани малакали кадрлар билан мустаҳкамлаш ва замонавий спорт иншоотларини барпо қилиш каби вазифалар муҳокама этилди.\nТўғри, истиқлол йилларида спортни ривожлантириш давлат сиёсати даражасига кўтарилиб, бу борада амалга оширилган кенг кўламли ишлар самарасини бугун шаҳару қишлоқларимиздаги замонавий спорт комплекслари ёхуд “Умид ниҳоллари”, “Баркамол -авлод” ҳамда Универсиада мусобақаларидан халқаро ареналарга дадил қадам қўйган йигит-қизларимиз тимсолида яққол кўришимиз мумкин. Лекин ҳозирги шиддатли замон қўлга киритилган ютуқларга маҳлиё бўлиб қолмай, янада изланишни, янги ёндашувларни жорий қилишни тақозо этмоқда. Айни жиҳатдан олиб қараганда, Ўзбекистонда спорт соҳаси ривожида ҳам янги босқич бошланди, дейиш мумкин.\nРивожланиш қуйи бўғиндан бошланади\n— Очиғи, илгари Маданият ва спорт ишлари вазирлиги пайтида спорт йўналишида раҳбарият, асосан, комплекс мусобақаларни ташкиллаштириш билан чекланар ёки спортчиларни чет давлатларга юбориш билан банд бўларди, — дейди Ўзбекистон Республикаси Жисмоний тарбия ва спорт давлат қўмитаси раиси Рустам Қурбонов. — -Оммавий спортга эътибор қаратиш, тажрибали кадрларни тайёрлаш масаласи назоратдан чиқиб кетганди. Президентимизнинг 2017 йил 15 февралдаги “Маданият ва спорт соҳасида бошқарув тизимини янада такомиллаштириш чора-тадбирлари тўғрисида”ги Фармони мамлакатимиз спорти ривожида янги саҳифа очди. Мазкур ҳужжатга биноан, Ўзбекистон Республикаси Жисмоний тарбия ва спорт давлат қўмитаси ташкил қилинди. Аҳоли кенг қатламини спорт билан шуғулланишга жалб этиш, жисмонан соғлом авлодни тарбиялаш, спорт индустрияси ҳамда инфратузилмасини кучайтириш, шаҳар ва туманларда оммавий спорт тадбирлари ҳамда мусобақалар ўтказиш, Миллий олимпия қўмитаси, спорт турлари бўйича федерациялар ва ассоциациялар билан биргаликда истеъдодли спортчиларни танлаш, тайёрлаш ҳамда маҳоратини ошириш, соҳага замонавий технологияларни татбиқ қилиш ва халқаро алоқаларни кенгайтириш ташкилотимизнинг асосий вазифалари этиб белгиланди.\nҚолаверса, Халқ таълими вазирлиги тузилмасидаги Ўзбекистон Болалар спортини ривожлантириш жамғармаси ижро аппарати, 300 га яқин спорт таълим муассасалари қўмита тасарруфига ўтказилди. Бундан кўзланган мақсад республикамизда болалар спортини ривожлантириш орқали Олимпия ҳаракатини кучайтириш, жисмоний тарбия ҳамда спорт билан шуғулланувчилар сони ва салмоғини ошириш, ёш авлоднинг жисмоний тайёргарлиги ҳамда саломатлигини мустаҳкамлаш, ўзбек спортчиларининг Осиё ва Олимпия ўйинлари, турли нуфузли халқаро мусобақалардаги самарали иштирокини таъминлашдан иборатдир.\nҲудудий бошқарув органлари таркибида 201 туман (шаҳар)да жисмоний тарбия ҳамда спорт бўйича вакиллар фаолияти йўлга қўйилди. Бу жойларда соҳага оид давлат сиёсати, Фармон ва қарорлар ижросини тўла таъминлаш, спортни қуйи поғонадан ривож-лантиришда муҳим ўрин тутмоқда. Бинобарин, жорий йилнинг ўзида соҳага оид йигирмадан ортиқ меъёрий-ҳуқуқий ҳужжатлар қабул қилиндики, уларнинг амалий ифодасини топиши баркамол авлодни тарбиялашдек ўта масъулиятли ишда ҳал этувчи аҳамиятга эгадир.\nБу муваффақиятлар осмондан тушгани йўқ\n2017 йилнинг ўтган даврида маҳаллий ва халқаро спорт мусобақаларида спортчиларимиз томонидан 483 та олтин, 394 та кумуш, 536 та бронза, жами 1 минг 413 та медаль қўлга киритилди. Мамлакатимизда халқаро миқёсдаги мусобақалар муваффақиятли ўтказилди. Май ойида Тошкентда бокс бўйича бўлиб ўтган Осиё чемпионатида вакилларимиз ўн вазн тоифасидан тўққизтасида олтин медалга сазовор бўлди. Германиянинг Гамбург шаҳрида кечган жаҳон чемпионатида юртимиз чарм қўлқоп усталари 1 олтин, 3 кумуш ҳамда 2 бронза медаль билан тақдирланди.\nАлбатта, бундай ютуқлар осмондан тушгани йўқ. Соҳадаги сифат ўзгаришлари, табиийки, Президентимиз раҳнамолигида олиб борилаётган ислоҳотлар натижасидир.\n— Бугун дунё миқёсида “Ўзбек бокс мактаби” деган атама ҳавас билан тилга олинадиган бўлди, — дейди бокс бўйича Ўзбекистон миллий терма жамоаси мураббийи, Ўзбекистон Республикасида хизмат кўрсатган спорт устози Раҳматжон Рўзиохунов. — Гамбург шаҳрида Халқаро ҳаваскор боксчилар уюшмаси (AIBA) томонидан ташкил қилинган нуфузли мусобақада дунёнинг 85 давлатидан 280 нафар спортчи совринли ўринлар учун кураш олиб борди. Эътибор беринг, ўнта вазн тоифасида ўтган финал беллашувларининг тўрттасида ўзбекистонлик боксчилар иштирок этди. Шу пайтгача терма жамоамиз жаҳон чемпионатларининг ҳеч бирида бундай натижа кўрсатмаганди.\nБугун спорт соҳаси учун малакали кадрлар ҳамда мураббийлар тайёрлаш масаласи ғоят долзарб. Мамлакатимизда жисмоний тарбия ва спорт соҳасида кадрлар тайёрлаш, қайта тайёрлаш ҳамда малакасини ошириш бўйича устувор вазифалар белгиланиб, улар ижроси изчил таъминланаётгани ўз самарасини бермоқда.\n— Хусусан, Ўзбекистон давлат жисмоний тарбия институти Чирчиқ шаҳрига кўчирилди, — дейди мазкур олий ўқув ректори Шоакрам Исроилов. — Натижада институтимиз малакали спортчи ва мураббийларни ўқитиш ҳамда тайёрлаш учун зарур инфратузилмага эга бўлди, замонавий спорт шаҳарчаси барпо этиш имконияти яратилди. Шунингдек, институтда 2017/2018 ўқув йилидан бошлаб сиртқи таълим олиш йўлга қўйилди.\nМуаммолар ечими фурсат кутмайди\nАйтиш керакки, шу йил 3 июнда Президентимизнинг “Жисмоний тарбия ва оммавий спортни янада ривожлантириш чора-тадбирлари тўғрисида”ги қарори қабул қилингани соҳа ривожида яна бир муҳим қадам бўлди. Ушбу ҳужжатга асосан, Ўзбекистон Республикасида жисмоний тарбия ва оммавий спортни янада ривожлантириш дастури қабул қилинди. Унда 2017 — 2021 йилларда жисмоний тарбия ҳамда оммавий спортни янада ривожлантириш учун 995,2 миллиард сўмликдан зиёд маблағ сарфланиши, спорт мактабларининг моддий-техника базасини мустаҳкамлаш мақсадида 167 та спорт иншооти, жумладан, 90 та спорт мажмуаси ва 77 та сузиш ҳавзасини қуриш, реконструкциялаш, капитал таъмирлаш, жиҳозлаш ҳамда қайта жиҳозлаш назарда тутилган. Дастур доирасида бу йил 153 та болалар майдончаси таъмирланди, 232 та замонавий майдонча, Нукус шаҳрида спортнинг олимпия ва миллий турларига ихтисослаштирилган мажмуа фойдаланишга топширилди.\n— Давлатимиз раҳбари раислигида ўтган йиғилишда бу борада йўл қўйилган камчиликлар ҳам кўрсатиб ўтилди, — дейди Жисмоний тарбия ва спорт давлат қўмитаси раисининг биринчи ўринбосари Искандар Жўраев. — Мисол учун, Болалар спортини ривожлантириш жамғармаси маблағлари ҳисобидан 39 та спорт иншоотини қуриш ҳамда реконструкциялаш ишлари жадвалдан ортда қолган, сузиш ҳавзаларини замонавий анжомлар билан жиҳозлаш кечиктирилган. Буларни бартараф этиш, йил охиригача қурилиш ишларини якунлаш бўйича мутасаддиларга аниқ топшириқлар берилди.\nБошқа йўналишлар ҳам кучайтирилади\nЖаҳон оммасининг диққат-эътиборида турган нуфузли халқаро мусобақаларда, Олимпия ва Паралимпия ўйинларида мамлакатимиз спортчиларининг муносиб иштироки пухта тайёргарликни тақозо қилади. Шу нуқтаи назардан, давлатимиз раҳбарининг 2017 йил 9 мартдаги Ўзбекистон спортчиларини 2020 йил Токио шаҳрида (Япония) бўлиб ўтадиган XXXII ёзги Олимпия ҳамда XVI Паралимпия ўйинларига тайёрлашга оид қарори доирасида Ўзбекистон Жисмоний тарбия ва спорт давлат қўмитаси, Миллий олимпия қўмитаси ҳамда спорт ташкилотлари ҳамкорлигида иқтидорли спортчиларни саралаш ва терма жамоаларни шакллантириш, спортчиларнинг маҳаллий ҳамда хорижий ўқув-машғулот йиғинларини ташкил этиш бўйича қатор ишлар амалга оширилмоқда.\nРағбат — инсонга қанот\nДунё миқёсида спортчиларнинг мусобақалардаги иштироки унча узоқ давом этмайди. Масалан, футболчи профессионал фаолиятини 17 — 20 ёшида бошласа, 30 дан ошганида у “кекса”лик босқичига киради. Катта спорт билан хайрлашганидан сўнг эса аксарияти ўзини кераксиздек ҳис қилади. Руҳан эзилади. Афсуски, бундай мисолларни спортнинг ҳар бир турида кўришимиз мумкин.\n— Президентимизнинг жорий йил 10 августдаги “Нуфузли халқаро спорт мусобақаларида юксак натижаларга эришган Ўзбекистон спортчиларини жамоат ва спорт ишларига кенг жалб этиш ҳамда спортчиларни ва уларнинг тренерларини рағбатлантириш тўғрисида”ги қарорида спортимиз юлдузлари ҳамда уларни камолга етказган тренерларнинг машаққатли меҳнатларини муносиб тақдирлаш, уларнинг тажрибаси ва салоҳиятидан самарали фойдаланиш, олий ҳамда ўрта махсус маълумот олишлари ва саломатликларини тиклашлари хусусида ғамхўрлик қилингани эътиборга лойиқ, — дейди дзюдо федерацияси бош котиби Ришод Собиров. — Мазкур ҳужжат Ўзбекистонда спортчи ҳамда мураббийларни моддий рағбатлантириш тизимини янада такомиллаштириш, уларнинг нуфузли халқаро мусобақаларда юртимиз шаънини ҳимоя қила оладиган спортчилар захирасини тайёрлашдаги иштирокини таъминлашга имкон яратади. Мамлакатимиз спорт жамоатчилиги, тажрибали мураббийлар ушбу қарорни катта хурсандчилик билан кутиб олишди.\nКураш тарихи узоқ асрларга бориб тақалади. Ота-боболаримиз ёшларнинг руҳан ва жисмонан чиниқиши, рақибга ҳурмат билан муносабатда бўлиши учун уларни турли миллий ўйинлар ҳамда кураш мусобақалари орқали тарбиялашга алоҳида эътибор берганлар. Зеро, курашнинг ҳар бир инсонда олижаноблик, бағрикенглик фазилатларини шакллантиришдаги аҳамияти беқиёс.\nДавлатимиз раҳбарининг “Кураш” миллий спорт турини янада ривожлантириш чора-тадбирлари тўғрисида”ги қарорида аҳоли, айниқса, вояга етмаганлар ва ёшлар ўртасида уни янада оммалаштириш, ўсиб келаётган авлодда миллий ифтихор ҳамда ватанпарварлик туйғусини мустаҳкамлаш, жамиятда соғлом турмуш тарзини қарор топтириш ва жаҳон спорт ареналарида юқори натижаларга эришишни таъминлаш билан боғлиқ қатор вазифалар қамраб олинган. Жумладан, “6 сентябрь — “Кураш” миллий спорт тури куни” сифатида белгиланди.\nПрезидентимиз шу йил “Баркамол авлод” спорт ўйинлари қатнашчиларига йўллаган табригида “Бизнинг ҳавас қилса арзийдиган буюк тарихимиз бор. Ҳавас қилса арзийдиган улуғ аждодларимиз бор. Ҳавас қилса арзийдиган беқиёс бойликларимиз бор. Ва ишонаман, Худо хоҳласа, ҳавас қилса арзийдиган буюк келажагимиз ҳам бўлади”, дея алоҳида таъкидлаб, яқин истиқболда ўзбек спортининг жаҳонда оламшумул ютуқларни қўлга киритишига, азму шижоатли, жўшқин орзу-интилишлар билан юқори чўққиларни кўзлаётган юртимиз ёшларига юксак ишонч билдирди.\nИстардикки, спорт оламига қадам қўйган ҳар бир ўғил-қиз ана шу ишончга муносиб бўлиш учун интилсин ва бу улуғвор мақсад улар парвозида қанот бўлсин.\nАвтор: кўрсатилмаган / Манба: «Халқ сўзи» / Кўришлар: 189\n5 Сентябр 2019\nТошкент вилояти Пискент тумани "Лола" тўйхонасида 56 нафар болаларнинг хатна тўйи туман ҳокимлиги , туман "Маҳалла" хайрия жамоат фонди ҳамда ҳомий ташкилотлар томонидан ташкил этилди\n10 Сентябр 2019, 13:33 (GMT+5)


Биринчи Президентга суиқасд уюштиришда айбланаётган Зокир...\n22.07.2018 10:43 0 311\nДХХ томонидан олиб борилган тезкор-қидирув тадбирлари натижасида Истанбулда қўлга олинган Зокир Раҳимов Ўзбекистонга қайтарилди.\nЗокир Раҳимов 2000 йилдан бери қидирувда бўлган бўлиб, Туркистон исломий ҳаракати, кейинчалик ИШИД аъзосига айланган. 1994-1999 йилларда «Жиҳодчилар» диний-экстремистик оқими аъзоси бўлган. 1999 йилги воқеалардан кейин у Тожикистонга қочиб кетади. У ерда Туркистон исломий ҳаракати террористик ташкилотига қўшилган. Қисқа вақтдан сўнг, Афғонистонга ўтиб кетган.\nУ тахминан 2012 йилгача Тожикистоннинг сохта паспортлари билан яшаб келган. 2014 йилда Баҳром Буранов номига Туркиянинг сохта паспортини олган. Кейинчалик Туркия пойтахтида ўз фаолиятини давом эттирган.\nИШИД Зокир Раҳимов 16 февраль воқеалари\nҲодиса 06/11, 13:50


Жорий йилнинг 3 декабрь куни Самарқандда I Митақавий лизинг ярмаркаси бўлиб ўтди. Унда Ўзбекистоннинг йирик лизинг компаниялари ва энг йирик маҳсулот етказиб берувчи ташкилотлар иштирок этдилар.\nЯрмарка Ўзбекистон лизинг берувчилари ассоциацияси томонидан Самарқанд вилояти ҳокимлиги кўмагида ташкил этилди.\nБугунги кунда, корхоналарнинг ишлаб чиқариш қувватларини замонавийлаштиришга маблағларни инвестициялаш, хусусий тадбиркорликни кенгайтириш ва унинг асосида халқ истеъмоли товарлари ишлаб чиқариш бўйича мобил корхоналар ташкил этиш борасида лизинг жуда самарали механизмдир.\nЎзбекистонда лизинг битимлари сони йил сайин ортиб бормоқда. Умумий жиҳатда, 2010 йилнинг биринчи ярим йиллигида мамлакат лизинг берувчиларининг умумий лизинг портфели ўтган йилнинг шу даврига нисбатан 31,9 фоиз ортиб, 1116,0 млрд.сўмни ташкил этди. Кўрилаётган даврда тузилган лизинг битимлари ҳажми ўтган йилнинг ярим йиллигига нисбатан 19 фоиз ортиб, 244,0 млрд.сўмга етди.\nЛизинг хизмати бозори таҳлили шуни кўрсатдики, саноат, транспорт, қурилиш сектори, шунингдек кўчмас мулк соҳаси корхоналари ўз фаолиятларида лизинг хизматидан борган сари кенг фойдаланмоқдалар. Лизингга берилаётган объектлар ичида қишлоқ хўжалиги техникаси етакчилик қилмоқда, унинг лизинг битимлари умумий таркибидаги улуши 2010 йил биринчи ярим йиллиги якунларига кўра 29 фоизни ташкил этди. Бундан ташқари, юк ва йўловчи автотранспорти ҳамда қурилиш техникаси иштирокида тузилган битимлар улуши ҳам катта, уларнинг улуши 20 ва 10 фоизни, бошқа технологик асбоб-ускуналар, шу жумладан ирригация ускуналари улуши 23,5 фоизни ташкил этди.\nБугунги кунда минтақалар миқёсида лизинг битими ҳажми бўйича Тошкент ва Тошкент вилояти етакчилик қилмоқда, шунингдек Самарқанд вилоятида ҳам фаоллик кузатилмоқда. Айнан, лизинг хизматларини мамлакатимизнинг бошқа минтақаларида ҳам кенгроқ намойиш қилиш мақсадида I Митақавий лизинг ярмаркаси уюштирилди.\nТаъкидлаш жоизки, бизнес вакиллари ярмаркага катта қизиқиш билдирдилар, тадбир давомида 500 дан ортиқ тадбиркор ва фермер хўжалиги вакиллари ярмаркага ташриф буюришгани бунга яққол мисол бўла олади.\n«Ўзбек Лизинг Интернэшенл А.О.» ЁАЖ ҚК маркетинг бўйича менежери Ойдин Қодирова айтганидек, I Митақавий лизинг ярмаркасини уюштиришдан мақсад лизинг компаниялари фаолияти ва ишлаб чиқаришнинг турли соҳалари учун маҳсулот етказиб берувчи корхоналар тўғрисида маълумотларни кенг тарқатишдан иборат.\nЯрмарка доирасида Ўзбекистоннинг йирик лизинг берувчилари, шу жумладан «Ўзбек Лизинг Интернэшенл А.О.» ЁАЖ ҚК, «Ўзқишлоқхўжаликмашлизинг» АЛК, «Қурилиш Лизинг» ЛК ОАЖ, «China Leasing Group» МЧЖ вакиллари ўз компаниялари фаолияти тўғрисида презентацияларини намойиш этдилар.\n«Ўзбек Лизинг Интернэшенл А.О.» ЁАЖ ҚК фаолиятига бағишланган тақдимот иштирокчиларда алоҳида қизиқиш уйғотди. Бу компания ташкил топган кундан бошлаб лизинг хизмати соҳасида етакчилик қилиб келади ва республика молия бозорининг мазкур сегментини ривожлантиришда фаол иштирок этади.\nШунингдек, ярмаркада 17 та йирик асбоб-ускуна етказиб берувчи корхоналар, шу жумладан Siemens компаниясининг расмий дилери «Medconcept» МЧЖ, «MAN Auto Uzbekistan» ЁАЖ ҚК, Komatsu, Hyundai International, «GT7/Кузполимермаш» заводи, «Turkuaz Machinery» МЧЖ, «Universal Machinery», Ўзбек-Хитой савдо уйи ва бошқа ташкилотлар ўз маҳсулотларини намойиш этдилар.\nI Митақавий лизинг ярмаркаси лизинг бозорининг барча иштирокчилари учун ўзига хос самарали ишбилармонлик платформаси бўлди, чунки тадбиркорлар таклиф этилаётган техника билан яқиндан танишиш, зарур бўлса жойнинг ўзида лизинг компанияси хизматига мурожаат қилиш имконига эга бўлдилар.\nУмуман олганда, ярмарка иштирокчилари лизинг хизматига бўлган катта талаб республиканинг барча вилоятларида лизинг хизмати бозорини ўзлаштириш борасидаги мавжуд салоҳият омили эканини қайд этдилар.\nШундай қилиб, I Митақавий лизинг ярмаркасининг муваффақият билан ўтгани мамлакатимиздаги ҳам йирик корхоналар ҳам кичик бизнеснинг ишлаб чиқариш соҳасини янада ривожлантириш учун лизинг қулай механизмга айланаётгани исботидир.\n7 Dekabr, Seshanba, 2010 Leave a Comment on Самарқандда I Митақавий лизинг ярмаркаси бўлиб ўтдиТадбирлар